***Монгол Улсын Их Хурлын 2012 оны хаврын ээлжит чуулганы Аюулгүй байдал, гадаад бодлогын байнгын хороо болон Эдийн засгийн байнгын хорооны 05 дугаар сарын 15-ны өдөр (Мягмар гариг)-ийн хамтарсан хуралдаан 15 цаг 20 минутад Төрийн ордны “А” танхимд эхлэв.***

Аюулгүй байдал, гадаад бодлогын байнгын хорооны дарга, Улсын Их Хурлын гишүүн Э.Мөнх-Очир ирц, хэлэлцэх асуудлын дарааллыг танилцуулж хуралдааныг даргалав.

Аюулгүй байдал, гадаад бодлогын байнгын хорооны хуралдаанд ирвэл зохих 21 гишүүнээс 13 гишүүн ирж, 61.9 хувийн ирцтэй байв. Үүнд:

***Чөлөөтэй:*** Сү.Батболд, Х.Жекей, Г.Занданшатар.

***Өвчтэй:*** С.Баяр.

***Тасалсан:*** Х.Наранхүү, С.Оюун, М.Энхболд, Л.Гансүх.

Эдийн засгийн байнгын хорооны хуралдаанд ирвэл зохих 21 гишүүнээс 13 гишүүн ирж, 61.9 хувийн ирцтэй байв. Үүнд:

***Чөлөөтэй:*** Х.Бадамсүрэн, А.Тлейхан.

***Тасалсан:*** З.Алтай, Н.Батбаяр, Л.Гантөмөр, Д.Дамба-Очир, Ц.Дашдорж, Д.Тэрбишдагва.

***Нэг.Стратегийн ач холбогдол бүхий аж ахуйн нэгжид гадаадын хөрөнгө оруулалтыг зохицуулах тухай хуулийн төсөл, Гадаадын хөрөнгө оруулалтын тухай хуульд нэмэлт оруулах тухай, Хуулийн этгээдийн улсын бүртгэлийн тухай хуульд нэмэлт оруулах тухай, Ашигт малтмалын тухай хуульд нэмэлт оруулах тухай, Цөмийн энергийн тухай хуульд нэмэлт оруулах тухай, Аж ахуйн үйл ажиллагаанд тусгай зөвшөөрлийн тухай хуульд нэмэлт оруулах тухай хуулийн төслүүд (эцсийн хэлэлцүүлэг)***

Хэлэлцэх асуудалтай холбогдуулан Үндэсний хөгжил, шинэтгэлийн хорооны дэд дарга Л.Зориг, Эрдэс баялаг эрчим хүчний яамны Уул уурхай, хүнд үйлдвэрийн бодлогын газрын дарга Б.Батхүү, Улсын Их Хурлын Эрх зүй, хууль тогтоомжийн хэлтсийн зөвлөх Э.Түвшинжаргал, Аюулгүй байдал, гадаад бодлогын байнгын хорооны зөвлөх Э.Эрдэнэсүрэн, референт Г.Нандинцэцэг, Эдийн засгийн байнгын хорооны зөвлөх Ж.Батсайхан, референт Д.Цэцэгмаа нар байлцав.

Хуулийн төслийг эцсийн хэлэлцүүлэгт бэлтгэсэн талаарх танилцуулгыг Улсын Их Хурлын гишүүн, ажлын хэсгийн ахлагч Н.Энхболд танилцуулав.

Танилцуулгатай холбогдуулан Улсын Их Хурлын гишүүн О.Чулуунбат, Р.Раш, Б.Батбаяр нарын асуусан асуултад Улсын Их Хурлын гишүүн Н.Энхболд, Р.Гончигдорж нар хариулж, тайлбар хийв.

*Улсын Их Хурлын гишүүн Н.Энхболд, Р.Гончигдорж, С.Оюун, Д.Одхүү, Х.Наранхүү нарын гаргасан, дээрх хуулийн төслийн талаарх ажлын хэсгийн саналын томъёоллоор санал хураалт явуулав.*

**Э.Мөнх-Очир:** -1.Төслийн 3.1 дэх хэсгийн “тохиолдолд”, 3.2 дахь хэсгийн “байгуулахад”, 6.2 дахь хэсгийн “хойш”, 7.1 дэх хэсгийн “хүсэлтээ”, 7.6 дахь хэсгийн “гаргагчид”, 8.2 дахь хэсгийн “этгээд” гэсний дараа тус тус “Монгол Улсад бүртгэлтэй стратегийн аж ахуйн нэгжээрээ дамжуулан” гэж нэмэх гэсэн саналыг дэмжиж байгаа гишүүд гараа өргөнө үү.

Дээрх саналтай холбогдуулан Улсын Их Хурлын гишүүн Н.Энхболд, Э.Мөнх-Очир нар санал хэлэв.

Зөвшөөрсөн 17

Татгалзсан 3

Бүгд 20

Гишүүдийн олонхийн саналаар дэмжигдлээ.

2.Төслийн 6.3 дахь хэсгийн “6.1.1-д” гэсний дараа “6.1.7” гэж нэмэх, мөн “шилжүүлсэн төлбөрөөс Монгол Улсын татварын хууль тогтоомжийн дагуу албан татвар суутгаж, Монгол Улсын төсөвт шилжүүлнэ” гэснийг “шилжүүлсэн төлбөрөөсөө Монгол Улсын татварын хууль тогтоомжийн дагуу албан татвар төлж, Монгол Улсын төсөвт шилжүүлэх бөгөөд энэ үйл ажиллагааг Монгол Улсад бүртгэлтэй стратегийн аж ахуйн нэгж нь хариуцна” гэж өөрчлөх гэсэн саналыг дэмжиж байгаа гишүүд гараа өргөнө үү.

Зөвшөөрсөн 14

Татгалзсан 6

Бүгд 20

Гишүүдийн олонхийн саналаар дэмжигдлээ.

3.Төслийн 8.1 дэх хэсгийн “хувьцааг олж авсан талаар” гэснийг “хувьцааг олж авсан талаарх болон 6.1.7-д заасан нөхцөл байдлын талаар Монгол Улсад бүртгэлтэй стратегийн аж ахуйн нэгж нь” гэж өөрчлөх гэсэн саналыг дэмжиж байгаа гишүүд гараа өргөнө үү.

Дээрх саналтай холбогдуулан Улсын Их Хурлын гишүүн Н.Энхболд тайлбар хийж, Улсын Их Хурлын гишүүн Д.Ганхуяг санал хэлэв.

Зөвшөөрсөн 17

Татгалзсан 3

Бүгд 20

Гишүүдийн олонхийн саналаар дэмжигдлээ.

4.Төслийн 3.1 дэх хэсгийн “хуулийн этгээд” гэсний дараах “аж ахуйн нэгж,” гэснийг хасах, мөн “аж ахуйн нэгж, компанийн гэснийг” “аж ахуйн нэгж түүний” гэж өөрчлөх гэсэн саналыг дэмжиж байгаа гишүүд гараа өргөнө үү.

Зөвшөөрсөн 16

Татгалзсан 4

Бүгд 20

Гишүүдийн олонхийн саналаар дэмжигдлээ.

5.Төслийн 3.2 дахь хэсгийн “нэгжтэй” гэснийг “нэгж болох компанитай холбоотой” гэж өөрчлөх гэсэн саналыг дэмжиж байгаа гишүүд гараа өргөнө үү.

Зөвшөөрсөн 16

Татгалзсан 4

Бүгд 20

Гишүүдийн олонхийн саналаар дэмжигдлээ.

6.Төслийн 3.7 дахь хэсгийг дор дурдсанаар өөрчлөн найруулах:

“3.7.Стратегийн ач холбогдол бүхий салбарт үйл ажиллагаа явуулж байгаа аж ахуйн нэгжийн гадаадын хөрөнгө оруулагчийн хувь 49 хүртэл байж болох бөгөөд үүнээс илүү гарах тохиолдолд хөрөнгө оруулалтын хэмжээ нь 100 тэрбум төгрөгнөөс дээш бол Засгийн газрын өргөн мэдүүлснээр Улсын Их Хурал шийдвэрлэнэ.” */Энэ санал дэмжигдвэл төслийн 7.5 дахь хэсгийн “Засгийн газар” гэсний өмнө “Энэ хуулийн 3.7-д зааснаас бусад тохиолдолд” гэж нэмнэ./*

Дээрх саналтай холбогдуулан Улсын Их Хурлын гишүүн Р.Буд, Б.Батбаяр, Л.Болд, Р.Раш нарын асуусан асуултад Улсын Их Хурлын гишүүн Н.Энхболд, Р.Гончигдорж нар хариулж, тайлбар хийв. Улсын Их Хурлын гишүүн О.Чулуунбат, Н.Ганбямба нар санал хэлэв.,

Зөвшөөрсөн 16

Татгалзсан 4

Бүгд 20

Гишүүдийн олонхийн саналаар дэмжигдлээ.

7.Төслийн 3.8 дахь хэсгийг дор дурдсанаар өөрчлөн найруулах:

“3.8.Стратегийн ач холбогдол бүхий салбарт үйл ажиллагаа явуулж байгаа аж ахуйн нэгж нь аливаа бараа бүтээгдэхүүн, ажил, үйлчилгээг худалдан авахдаа Монгол Улсын үндэсний аж ахуйн нэгжид давуу эрх олгох бөгөөд ийнхүү давуу эрх олгох журмыг Засгийн газар батална.” гэсэн саналыг дэмжиж байгаа гишүүд гараа өргөнө үү.

Зөвшөөрсөн 17

Татгалзсан 3

Бүгд 20

Гишүүдийн олонхийн саналаар дэмжигдлээ.

Дээрх саналтай холбогдуулан Улсын Их Хурлын гишүүн Н.Энхболд тайлбар хийв.

8.Төслийн 4.1.6 дахь заалтыг дор дурдсанаар өөрчлөн найруулах:

“4.1.6.“үндэсний аж ахуйн нэгж” гэж Монгол Улсын иргэн, хуулийн этгээд үүсгэн байгуулсан, Монгол Улсын Аж ахуйн нэгжийн орлогын албан татвар болон бусад татвар төлөгч, Монгол Улсын иргэн, аж ахуйн нэгж хувьцааных нь 50-иас дээш хувийг эзэмшдэг аж ахуйн нэгжийг; гэсэн саналыг дэмжиж байгаа гишүүд гараа өргөнө үү.

Зөвшөөрсөн 16

Татгалзсан 4

Бүгд 20

Гишүүдийн олонхийн саналаар дэмжигдлээ.

Дээрх саналтай холбогдуулан Улсын Их Хурлын гишүүн С.Бямбацогтын асуусан асуултад Улсын Их Хурлын гишүүн Н.Энхболд хариулж, тайлбар хийв.

9.Төслийн 5.2 дахь хэсгийг дор дурдсанаар өөрчлөн найруулах:

“5.2.Үндэсний аюулгүй байдлыг хангахад шаардлагатай гэж үзсэн салбарыг стратегийн ач холбогдол бүхий салбарт хамааруулах асуудлыг тухай бүр нь Улсын Их Хурал шийдвэрлэнэ.” гэсэн саналыг дэмжиж байгаа гишүүд гараа өргөнө үү.

Дээрх саналтай холбогдуулан Улсын Их Хурлын гишүүн С.Бямбацогт, Н.Ганбямба нарын асуусан асуултад Улсын Их Хурлын гишүүн Р.Гончигдорж, Н.Энхболд нар хариулж, тайлбар хийв.

Зөвшөөрсөн 17

Татгалзсан 3

Бүгд 20

Гишүүдийн олонхийн саналаар дэмжигдлээ.

10. Төсөлд дор дурдсан агуулгатай 7.3.6 дахь заалт нэмэх.

7.3.6. Энэ хуулийн 6.3-т заасан татвар төлсөн баримт” гэсэн саналыг дэмжиж байгаа гишүүд гараа өргөнө үү.

Дээрх саналтай холбогдуулан Улсын Их Хурлын гишүүн Д.Зоригтын асуусан асуултад Улсын Их Х Хурлын гишүүн Н.Энхболд. Р.Гончигдорж нар хариулж, тайлбар хийв.

Уг саналыг ажлын хэсэг татаж авав.

11.Төсөлд дор дурдсан агуулгатай 7.7 дахь хэсэг нэмэх:

“7.7. Засгийн газар энэ хуулийн 7.3-т зааснаас өөр үндэслэлээр зөвшөөрөл өгөхөөс татгалзахыг хориглоно” гэсэн саналыг дэмжиж байгаа гишүүд гараа өргөнө үү.

Зөвшөөрсөн 14

Татгалзсан 6

Бүгд 20

Гишүүдийн олонхийн саналаар дэмжигдлээ.

Улсын Их Хурлын гишүүн Д.Зоригтын гаргасан, 5.1.1. Энэ хуулийн 5.1-д заасан зохицуулалтад ашигт малтмалын тухай хуулийн 6.1.2-т заасан түгээмэл тархацтай ашигт малтмалын орд, банк бус санхүүгийн болон хадгаламж зээл, түрээс, лизингийн үйл ажиллагаа үл хамаарна гэсэн саналыг дэмжиж байгаа гишүүд гараа өргөнө үү.

Дээрх саналтай холбогдуулан Улсын Их Хурлын гишүүн Б.Батбаярын асуусан асуултад Улсын Их Хурлын гишүүн Р.Гончигдорж хариулж, тайлбар хийв. Улсын Их Хурлын гишүүн Д.Ганхуяг, Н.Энхболд, Д.Зоригт, С.Бямбацогт, Б.Батбаяр, Н.Ганбямба, Р.Гончигдорж нар санал хэлэв.

Зөвшөөрсөн 3

Татгалзсан 17

Бүгд 20

Гишүүдийн олонхийн саналаар дэмжигдсэнгүй.

Байнгын хорооноос гарах санал, дүгнэлтийг Улсын Их Хурлын гишүүн С.Бямбацогт Улсын Их Хурлын чуулганы нэгдсэн хуралдаанд танилцуулахаар тогтов.

***Аюулгүй байдал, гадаад бодлогын байнгын хороо болон Эдийн засгийн байнгын хороодын хамтарсан хуралдаан 17 цаг 10 минутад өндөрлөж, Аюулгүй байдал, гадаад бодлогын байнгын хорооны хуралдаан Төрийн ордны “Б” танхимд үргэлжлэн хуралдав.***

Байнгын хорооны дарга, Улсын Их Хурлын гишүүн Э.Мөнх-Очир ирц, хэлэлцэх асуудлын дарааллыг танилцуулж хуралдааныг даргалав.

Хуралдаанд ирвэл зохих 21 гишүүнээс 13 гишүүн ирж, 61.9 хувийн ирцтэй байв. Үүнд:

***Чөлөөтэй:*** Сү.Батболд, Х.Жекей, Г.Занданшатар.

***Өвчтэй:*** С.Баяр.

***Тасалсан:*** Х.Наранхүү, С.Оюун, М.Энхболд, Л.Гансүх.

***Хоёр. Монгол Улсын Засгийн газар, Олон улсын хөгжлийн ассоциаци хооронд байгуулсан Улаанбаатар хотын цэвэр агаар төслийн санхүүжилтийн хэлэлцээр соёрхон батлах тухай хуулийн төсөл.***

Хэлэлцэж буй асуудалтай холбогдуулан Сангийн сайд Д.Хаянхярваа, тус яамны Зээл тусламжийн бодлого, хамтын ажиллагааны газрын дарга Б.Хүрэнбаатар, Мөнх-Оргил, Улаанбаатар хотын цэвэр агаар төслийн зохицуулагч Бадамхорлоо, Цэндсүрэн, Улсын Их Хурлын Аюулгүй байдал, гадаад бодлогын байнгын хорооны зөвлөх Э.Эрдэнэсүрэн, референт П.Туяа нар байлцав.

Хуулийн төслийн талаарх танилцуулгыг Сангийн сайд Д.Хаянхярваа танилцуулав.

Танилцуулгатай холбогдуулан Улсын Их Хурлын гишүүдээс асуулт, санал гараагүй болно.

**Э.Мөнх-Очир:** -Монгол Улсын Засгийн газар, Олон улсын хөгжлийн ассоциаци хооронд байгуулсан Улаанбаатар хотын цэвэр агаар төслийн санхүүжилтийн хэлэлцээр соёрхон батлах тухай хуулийн төслийг Улсын Их Хурлын чуулганы нэгдсэн хуралдаанд оруулж хэлэлцүүлье гэсэн саналыг дэмжиж байгаа гишүүд гараа өргөнө үү.

Зөвшөөрсөн 11

Татгалзсан -

Бүгд 11

Гишүүдийн олонхийн саналаар дэмжигдлээ.

Байнгын хорооноос гарах санал, дүгнэлтийг Улсын Их Хурлын гишүүн Н.Ганбямба Улсын Их Хурлын чуулганы нэгдсэн хуралдаанд танилцуулахаар тогтов.

***Уг асуудлыг 17 цаг 20 минутад хэлэлцэж дуусав.***

***Гурав. Монгол Улсын Засгийн газар Японы Олон улсын хамтын ажиллагааны байгууллага хооронд байгуулсан нийгмийн салбарыг дэмжих хөтөлбөрийг хоёр дахь шатны зээлийн хэлэлцээрийг соёрхон батлах тухай хуулийн төсөл.***

Хэлэлцэж буй асуудалтай холбогдуулан Сангийн сайд Д.Хаянхярваа, тус яамны Зээл тусламжийн бодлого, хамтын ажиллагааны газрын дарга Б.Хүрэнбаатар, Төгөлдөр, Улсын Их Хурлын аюулгүй байдал, гадаад бодлогын байнгын хорооны зөвлөх Э.Эрдэнэсүрэн, референт П.Туяа нар байлцав.

Хуулийн төслийн талаарх танилцуулгыг Сангийн сайд Д.Хаянхярваа танилцуулав.

Танилцуулгатай холбогдуулан Улсын Их Хурлын гишүүн Р.Гончигдоржийн асуусан асуултад

Улсын Их Хурлын гишүүдээс санал гараагүй болно.

**Э.Мөнх-Очир:** -Монгол Улсын Засгийн газар Японы Олон улсын хамтын ажиллагааны байгууллага хооронд байгуулсан нийгмийн салбарыг дэмжих хөтөлбөрийн хоёр дахь шатны зээлийн хэлэлцээрийг соёрхон батлах тухай хуулийн төслийг Улсын Их Хурлын чуулганы нэгдсэн хуралдаанд оруулж хэлэлцүүлье гэсэн саналыг дэмжиж байгаа гишүүд гараа өргөнө үү.

Зөвшөөрсөн 11

Татгалзсан -

Бүгд 11

Гишүүдийн олонхийн саналаар дэмжигдлээ.

Байнгын хорооноос гарах санал, дүгнэлтийг Улсын Их Хурлын гишүүн Э.Мөнх-Очир Улсын Их Хурлын чуулганы нэгдсэн хуралдаанд танилцуулахаар тогтов.

***Хуралдаан 17 цаг 25 минутад өндөрлөв.***

***Тэмдэглэлтэй танилцсан:***

АЮУЛГҮЙ БАЙДАЛ, ГАДААД

БОДЛОГЫН БАЙНГЫН

ХОРООНЫ ДАРГА Э.МӨНХ-ОЧИР

***Тэмдэглэл хөтөлсөн:***

ХУРАЛДААНЫ ТЭМДЭГЛЭЛ

ХӨТЛӨГЧ Д.ЭНЭБИШ

**УЛСЫН ИХ ХУРЛЫН 2012 ОНЫ ХАВРЫН ЭЭЛЖИТ ЧУУЛГАНЫ**

**АЮУЛГҮЙ БАЙДАЛ, ГАДААД БОДЛОГЫН БАЙНГЫН ХОРОО,**

**ЭДИЙН ЗАСГИЙН БАЙНГЫН ХОРООДЫН ХАМТАРСАН**

**05 ДУГААР САРЫН 15-НЫ ӨДРИЙН ХУРАЛДААНЫ**

**ДЭЛГЭРЭНГҮЙ ТЭМДЭГЛЭЛ**

***Хуралдаан 15 цаг 20 минутад эхлэв.***

**Р.Буд:** -Эдийн засгийн байнгын хорооны хуралдаанд оролцвол зохих гишүүдээс ирвэл зохих өнөөдрийн хуралд оролцох боломжтой 10 гишүүн байгаа юм байна. Улсын Их Хурлын гишүүн Ж.Батсуурь, Я.Батсуурь, Бямбацогт гишүүн, Ганхуяг гишүүн, Зоригт гишүүн, Раш гишүүн, Одхүү гишүүн, Цэнгэл гишүүн, миний бие ирсэн байна. Ингээд хурлын ирц хоёр Байнгын хороо нийлээд бүрдэж байгаа юм байна. Ингээд хурлаа эхэлье.

**Э.Мөнх-Очир:** -Гишүүдийн өдрийн амар амгаланг айлтгая. Хамтарсан хоёр Байнгын хорооны Эдийн засаг, Аюулгүй байдлын байнгын хорооны хуралдаан нээснийг мэдэгдье.

Манай Аюулгүй байдлын байнгын хорооны ирц Я.Батсуурь гишүүн байна, Болд гишүүн байна, Ганбямба гишүүн байна, Гончигдорж гишүүн байна, Занданшатар гишүүн гадаадад, Зоригт гишүүн байна. Мөнх-Очир байна, Одхүү байна, Шинэбаяр, Н.Энхболд ингээд 52.3 хувьтай.

Эдийн засаг танилцуулчихсан уу. Ингээд манай нэг асуудал байгаа. Хэлэлцэх асуудал. Стратегийн ач холбогдол бүхий аж ахуйн нэгжид гадаадын хөрөнгө оруулалтыг зохицуулах тухай хуулийн төсөл, Гадаадын хөрөнгө оруулалтын тухай хуульд нэмэлт оруулах тухай, Хуулийн этгээдийн улсын бүртгэлийн тухай хуульд нэмэлт оруулах тухай, Ашигт малтмалын тухай хуульд нэмэлт оруулах тухай, Цөмийн энергийн тухай хуульд нэмэлт оруулах тухай, Аж ахуйн үйл ажиллагаанд тусгай зөвшөөрлийн тухай хуульд нэмэлт оруулах тухай хуулийн төслүүд эцсийн хэлэлцүүлэг гэсэн байна.

Ингээд хэлэлцэх асуудлаар саналтай гишүүд байна уу. Чулуунбат гишүүн. За байхгүй юу. Ингээд хэлэлцэх асуудлаа баталцгаая.

Одоо эхлээд явчихъя тиймээ. Одоо ингээд ажлын хэсгээ танилцуулаад. Юмаа явчих уу, тэгж байгаад асууж барих уу. Хамтарч байгаатай холбогдуулаад Гончигдорж гишүүн.

**Р.Гончигдорж:** -Би энэ хамтарч хуралдаад яг л хамтарсан хуралдааныхаар жишээ нь эцсийн хэлэлцүүлгийг хамтарч хийж бай гэсэн агуулга байгаа юу, Эдийн засгийн байнгын хороотой хамтарч хуралдаад, Эдийн засгийн байнгын хороон дээр гарч байгаа саналууд хэлбэртэйгээр асуудлууд гарч ирвэл, тэгээд сүүлд нь нэг, хоёрдугаар хэлэлцүүлэгт оруулах тэр дүгнэлт нь Аюулгүй байдал, гадаад бодлогын байнгын хорооны дүгнэлт санал хэлбэртэйгээр орох юм уу, эсвэл хамтарсан хуралдааны санал хэлбэртэйгээр орох юм уу.

Яагаад гэвэл нэгдүгээр хэлэлцүүлэг нь бол яг Аюулгүй байдал, гадаад бодлогын байнгын хороогоор дагнаж ороод явчихсан шүү дээ. Тэгээд энийгээ нэг сайн ойлгомжтой.

**Э.Мөнх-очир:** -Тийм яахав нэгдсэн хуралдаан дээр яриад орж ирсэн. Тэгээд энэ цаашдаа бол энэ өнөөдрийн хуралдааны бүх асуудал бол хамтарсанаар явна. Хамтарсан одоо бүгдээрээ хэлэлцээд, хамтарсан санал хураалт яваад, тийм 3-ны 2 гэдгээрээ бас дэгийнхээ дагуу үйлчлээд явна.

Ингээд ажлын хэсэг. Стратегийн ач холбогдол бүхий аж ахуйн нэгж, гадаадын хөрөнгө оруулалтынх бол өнөөдөр ажлын хэсэг Зориг Үндэсний хөгжил шинэтгэлийн хорооны дэд дарга байна. Байлыхүү Төрийн өмчийн хорооны даргын зөвлөх, Энхтайван Гадаад харилцааны яамны Гадаад худалдаа эдийн засгийн хамтын ажиллагааны газрын захирал байна. Мөнхтуяа Гадаадын хөрөнгө оруулалтын газрын орлогч байна. Батболдын Батхүү гэсэн юм байна. Эрдэс баялаг эрчим хүчний яамны Уул уурхай, хүнд үйлдвэрийн бодлогын газрын дарга байна. Алтансүх Ашигт малтмалын газрын дарга.

Ингээд ажлын хэсгийн ахлагч Энхболд даргыг ажлын хэсгийн дэмжигдсэн саналын томъёоллын талаар.

**Н.Энхболд:** -5 сарын 10-ны өдөр чуулганы нэгдсэн хуралдаанаар энэ хуулийн анхны хэлэлцүүлгийг хийгээд эцсийн хэлэлцүүлэгт бэлтгүүлэхээр Аюулгүй байдал, гадаад бодлогын байнгын хороо, Эдийн засгийн байнгын хороонд шилжүүлсэн. Ажлын хэсгийн бүрэлдэхүүнд бас Эдийн засгийн байнгын хорооны зарим гишүүд хамтарч оролцож, энэ саналуудыг гаргаж, бэлдэцсэн.Тэгэхдээ санал хураахдаа ажлын хэсгийн гишүүдийн саналаар явсан гэдгийг зориуд хэлье гэж бодож байна.

Яагаад хоёр Байнгын хороогоор хамтад нь хэлэлцүүлэх болсон шалтгааны талаар бол дэлгэрэнгүй ярьж хэрэггүй байх аа. Чуулганы нэгдсэн хуралдаан дээр тодорхой ярьсан учраас. Тэгээд Дэгийн дагуу энэ чинь эцсийн хэлэлцүүлэг учраас хоёр тохиолдолд зарчмын зөрүүтэй саналуудыг ярьж, санал хурааж дүнгий нь гаргах ёстой.

Нэгдүгээрт, хуралдаан даргалагчийн зүгээс хуулийн зүйл, заалттай холбогдсон зарим зүйлүүдийг тодруулах, илүү оновчтой болох ийм чиглэл өгсөн бол энийг ярих ёстой. Нөгөө талаар чуулганы нэгдсэн хуралдаанаар анхны хэлэлцүүлэг хийж байхад ороод санал хураалгасан боловч дэмжигдээгүй асуудлын талаар дахиад Байнгын хорооны эцсийн хэлэлцүүлэг хийж байгаа Байнгын хороо юм уу Байнгын хороод 3-ны 2-ын саналаар тэрийг дагаж засах, босгож ирэх ийм бололцоотой болбол хэлэлцээд дүнгий нь танилцуулах ийм үүрэгтэй.

Энэний дагуу ажлын хэсэг хуралдсан. Тэгж хэлэхээр байна. Хоёр, гурван чиглэл өгсөн. Нэгдүгээрт, үйл ажиллагааны цар хүрээтэй холбоотой асуудал, стратегийн аж ахуйн нэгж гээд тодорхойлчихсон байгаа. Гурван салбарынхаа дотор. Хэмжээнийх нь том багаар энийг ялгах уу, үгүй юу гэдэг асуудал дээр нэлээд зүйлүүд яригдсан. Энэ даргын өгсөн чиглэлд байж байгаа.

Дээр нь хувь хэмжээний тухай асуудал дээр бас энэ чинь бас явуулж байгаа үйл ажиллагааны аж ахуйн нэгжийн үйл ажиллагааны хөрөнгө оруулалтын хэмжээтэй асуудлууд юм даа. Эндээс саналууд гарсан. Тодорхой гишүүд тодорхой саналууд гарсан. Энэ энэ зүйлүүдийг нь авч хэлэлцээрэй гэж чиглэл өгсний дагуу бид нар дараах саналуудыг хэлэлцээд, Байнгын хорооны хуралдаанаар эцсийн хэлэлцүүлэгт орж байгаа юм. Оруулж байгаа юм.

Ингээд би манайхаас ажлын хэсгийн зүгээс саналуудаа бэлтгээд гишүүдэд тараачихсан байж байгаа. Тэгээд тухай тухайн үед нь хариулаад явчихсан нь дээр байх аа гэж бодож байна. Ажлын хэсэг ажилласантай холбогдуулаад асуух зүйл байвал.

**Э.Мөнх-Очир:** -Ер нь дэгээр бол нэг их асуулт байхгүй. Тэгэхдээ яахав ажлын хэсгийнхэн бол ерөнхийдөө ярилцах нь зүйтэй байх гэж бодоод байгаа юм. Тийм болохоор бас асуултыг асуугаад явчихсан нь зөв байх.

Чулуунбат гишүүн.

**О.Чулуунбат:** -Баярлалаа. Тэгэхээр сонгууль дөхөж байхад бид нар энэ их чухал асуудал хэлэлцэж байна л даа. Манай эдийн засаг, манай гадаад бодлого ч нөлөөлөхөөр ялангуяа энэ иргэдийн орлогожилтод бүр шууд нөлөөлөхөөр ийм асуудал хэлэлцэж байна. Тэгээд энийг хэлэлцэхийн тулд би энийг санаачилсан гишүүдээс ч асууж байна. Мөн ажлын хэсгийн дарга Энхболд гишүүнээс ч асууж байна л даа.

Энэ гадаадын хөрөнгө оруулалт гэдгийг өнөөдрийн байдлаар манай иргэд, ер нь иргэдийн ойлголт жаахан учир дутагдалтай байгаа юмаа. Энэ иргэдтэйгээ, нийгэмтэйгээ сайн зөвлөөгүй байж бид нар энийг ахиад ийм их яаруу тэвдүү ерөөсөө сар хүрэхгүй хугацаанд хэлэлцээд ингээд батлах нь зөв үү, биш үү. Бид дахиад нөгөө нэг гэнэтийн ашгийн татвар шигээ юм хийчих юм биш биз гэж болгоомжлоод байна л даа. Гэнэтийн ашгийн татвар чинь бас иймэрхүү маягаар маш хурдан орж ирээд баталчихсан.

Тэгээд жилдээ 25 тн хүрч байсан монголын алт өнөөдөр гурав, дөрөвхөн тн болтлоо буурчихсан. Маш олон алтны компаниуд дампуурчихсан. Маш олон алтны тэр бизнестэй холбогдолтой, ил тод бизнесүүд бүгдээрээ алга болчихсон, дампуурчихсан, хар зах бий болчихсон байгаа шүү дээ.

Би тэгээд саяны гишүүдээс нэг ийм асуулт асуумаар байгаа юм. Та нар энийг одоо санаачилсан, ажлын хэсэг дээр бас ярьсан уу, үгүй юу. Гадаадын хөрөнгө оруулалтын компани бол монголд ажиллаж байхад ер нь монголын эдийн засагт ямар өгөөж өгч байна вэ гэдгийг судалсан уу, үгүй юу гэх гээд байна л даа. Би хоёрхон жишээ хэлчихье. Энэ бас та бүхэнд сонин жишээ байж магадгүй. Энэ дээр бас тойроод та бүхнийг яриасай гэж бодож байна. Бас хэвлэлийнхэн ч байна.

Бид Эрдэнэтийг аваад үзье л дээ. Эрдэнэт 51:49 хувийн хамтарсан компани байгаа. Гадаадын хөрөнгө оруулалттай компани. Тэгээд сүүлийн 3 жилийн балансыг та нар ингээд хараад үзээрэй. Нэг млрд орчим, нэг тэрбум орчим төгрөгийн орлого олсон байсан мөртлөө Орос-Монгол хоёрын Засгийн газрын хувааж байгаа нь жилдээ л нэг 50 орчим сая, сая 50 орчим саяыг хоёр талдаа хувааж байгаа юм. 900 сая доллар нь ерөөсөө Монголд үлдээд байгаа юм. Тэр нь татварт орж байгаа юм, цалин тэтгэвэрт орж байгаа юм, цахилгаан, тээвэр, хүнс, бусад төлбөрүүд гээд маш их мөнгө Монголд үлдэж байгаа байхгүй юу. Ингээд гадаадын хөрөнгө оруулалттай 49 хувийн оросын хөрөнгө оруулалттай Эрдэнэт үйлдвэрийн яг цэвэр Монголд үлдэж байгаа орлогыг нь ингээд эцсийн дүнгээр харахаар зэрэг 95:50-ийн харьцаатайгаар Монголд ашигтай байгаа байхгүй юу.

Тэгэхэд бид нар иймэрхүү төрлийн жишээ нь хөрөнгө оруулалтуудыг ирээдүйд энэ хуулиар бол бас л саад хийх болох гэж байна нэгд. Эсвэл саад хийхгүй юмаа гэхэд ийм асуудлуудыг зөвхөн Засгийн газрын гишүүн шийдэх болоод байгаа юмаа. Би бол бас энэ Засгийн газар энийг шийдэж баймааргүй байгаа юм. Энэ Засгийн газар энийг шийдэж байна гэдэг чинь тусгайлан тухтай хоёулханаа ярилцаж болдог ийм боломж бид нар Засгийн газрын гишүүдэд гаргаж өгнөө гэдэг бол нөгөө л ахиад авлигалын бололцоо бүрдүүлж өгнө. Тэгээд ахиад л дараа нь хэдэн жилийн дараа бас нэгнийгээ барьдаг, хорьдог, өлсгөдөг нэг ийм л арга хэмжээ рүү оччих гээд байна шүү дээ.

Би бас нэг жишээ хэлье. Гэхдээ муу жишээ. Гэхдээ та нарын чихэнд бас энэ ял сонсогдох нь уу. Бороо гоулдыг аваад үзье л дээ. Их хамгийн муу гэрээнүүдийн нэг. 10 гаруй жилийн өмнө барьсан. 100 хувийн Канадын хөрөнгө оруулалт, нэг жаахан монголын хувьцаатай байсан тэрийг нь тэгээд манай хүн тэрийг яаж зарсан тэр та бүхэн мэдэж байгаа. Тэгээд Бороо гоулд 10 жилд млрд гаруй долларын орлого олсон байгаа юм. 10 жилд. Би сая сүүлийн тоогий нь авлаа л даа. Тэгэхэд 100 хувийн канадууд манай иргэд энийг юу гэж ойлгож байна вэ гэхээр млрд гаруй долларыг энэ канадууд бүгдийг нь зөөгөөд аваад явчихсан шиг ойлгоод байгаа байхгүй юу.

Яг ингээд балансыг нь харахаад млрд-аас 600 сая нь Монголд нөгөө түрүүч нь төлбөр хэлбэрээр үлдчихсэн байгаа юм. Татварт, цалинд, цахилгаан, тээвэр, хоол, хүнс, хувцас одоо юу байдаг юм. Бид нарт бол энэ эдийн засаг нь хэрэгтэй болов уу, бид нар энэ эдийн засгийг нь хараад шийдвэр гаргаж байх нь зүйтэй болов уу гэж бодоод байгаа юм.

Манайх юу гэж ойлгоод байна вэ гэвэл яг компаниудын захирлуудын сэтгэцээр бодоод байгаа байхгүй юу. Үлдэж байгаа цэвэр ашгийн 50:50-иар гэхээр аягүй ихийг нь гадаадынхан авч явчих гээд байна гээд. Гадаадынхан хөрөнгө оруулсан хүн нь авч явна л даа. Гэхдээ Монгол хожиж байгаа нь хамаагүй их том байгаа байхгүй юу. Би энийг л энэ санаачилсан гишүүд, ажлын хэсэг харсан уу л гэж асуух гээд байна. Баярлалаа.

**Э.Мөнх-Очир:** -Ажлын хэсгийн ахлагч.

**Н.Энхболд:** -Энэ чинь уг нь эцсийн хэлэлцүүлэг юм байгаа юм. Тийм эцсийн хэлэлцүүлэг. Тэгээд уг нь түрүүн гарсан асуултууд л даа нэгдүгээрт.

Хоёрдугаарт би бас чуулганы нэгдсэн хуралдаанд хувийн байр сууриа илэрхийлж байгаад бас гишүүдэд загнуулсан хүн байгаа юм. Тийм учраас ажлын хэсэг дээр ярьсан зүйлээ л хэлье дээ.

Хууль уг нь хоёр, гурван жилийн өмнө шахуу боловсруулж өргөн барьсан хууль юм билээ. Тэгээд одоо яг таны хэлж байгаа шиг ийм нөхцөл шалтгаануудыг, мэдээж одоо монголын талын байр суурь, энэ юмнуудыг хоёр талаас нь нийлүүлэх гэж оролдох гэж ингэсээр байгаад нэгдсэн байр сууринд хүрэлгүй өдий хүртэл явж ирээд, тэгээд сая тэр нөгөө гадаад улсын төрийн өмчтэй компани Монголд үйл ажиллагаа явуулж байгаа орд газрын тэнд байгаа компанийг үндсэнд нь худалдаж авах тийм шийдвэр гарсантай холбогдуулаад тэр талын ажлыг бас нэг цэгцлэхгүй бол болохгүй нь ээ гэсэн үндсэн дээр энэ хуулийг дахиж ярьж гарч ирсэн.

Анх гарч ирэхдээ бол төрийн өмчийн оролцоотой компаниудын оролцооны талаар ярьж байгаад, тэгээд сүүлдээ хуучин гишүүдийн өргөн барьсан хууль болж орж ирээд ингээд ярьж байгаа. Нэгэнт одоо Байнгын хорооноос яриад шийдээд, хэлэлцье гээд тэр ажлын хэсэг томилсон учраас бид нар ажлын хэсэг дээр ажилласан.

Таны ярьж байгаа шиг ийм нөхцөл байдлуудыг, бид нар их олон талаас нь ярьсан даа. Маш олон талаас нь ярьсан. Тэгээд цаг хугацаа, орон зай, гишүүдийн байр суурь нийлээд л одоо өнөөдрийн ийм байдалд хүрч байгаа юм. Яг одоо ашигтай тал нь юу вэ, бас хүмүүсийн болгоомжилж байгаа энэнээс болоод гарч болох сөрөг үр дагавар нь юу вэ гэдгийг олон талаас нь ярьсан. Тэгээд дахиад хэлэхэд одоо өнөөдрийн бид нарын ярилцаад хэлэлцээд байгаа түвшинд энэ анхны орж ирсэн хувилбараасаа нэлээн өөрчлөгдсөн, өөрчлөгдөхдөө бас одоо хэтэрхий тийм хатуу байр суурьтай байсан зүйлүүдийг нэлээд аль аль талын эрх ашгийг жаахан ойртуулахыг бодсон ийм хувилбар, одоо эцсийн хэлэлцүүлгийн үед ингээд гарч ирчихээд байж байгаа юм л гэж ингэж хэлэхээр байна.

Бусад тэр наад нарийн ширийн юмнуудыг нь хэрэв шаардлагатай гэж үзвэл хууль санаачлагчид хариулах байх аа.

Ер нь зүгээр гадаадын хөрөнгө оруулалтын үр ашгийн талаар ингээд аваад үзэхэд одоо гадаадын хөрөнгө оруулалтаас татгалзсан улс орон байхгүй л дээ. Энэ нэг дэлхийд нэг байна уу, хоёр орон л, одоо жишээ нь манайх шиг ийм 50 юм уу, 51-ээс дээш нь заавал өөрийнх байна гэсэн ийм хатуу байр суурьтай байгаа. Тэнд бол эдийн засаг нь өөрснөө одоо юмаа биеэ даагаад хийж чадахгүй байгаа учраас их л түвэгтэй нөхцөл байдалтай ийм газрууд байгаа юм байна лээ.

Энэ явцад бол олон газруудаас бид нар санал ирсэн. Би бүр зориуд саналаа ирүүлсэн газруудыг бас санал солилцсон газруудыг хэлчихье гэж бодож байна.

Монгол Улсын Ерөнхийлөгчтэй санал солилцох. Би өөрөө биечлэн орж, Ерөнхий сайдтай уулзсан. Засгийн газрын санал түрүүчийн боловсруулсан хуулинд нь ирсэн байсан юм байна лээ. Тэр саналтай танилцсан. Худалдаа аж үйлдвэрийн танхимаас санал ирсэн. Монголын бизнесийн зөвлөл гэж байгууллагаас санал ирсэн. Гүйцэтгэх захирлуудын клуб гэж ийм байгууллага байдаг юм байна. Тэндээс санал ирсэн. Банкны холбооноос санал ирсэн. Уул уурхайн ассоциацаас санал ирсэн гэх мэтчилэн дотоодод.

Зарим иргэдээс хүртэл нэлээн тодорхой саналууд ирсэн. Санаа зовсон, сайн муу талыг нь харьцуулсан их л олон янзын санал ирсэн. Тэгээд аль болохоор л одоо 50:50 хувийн ядаж ашигтай байх талаас нь бодож ажлын хэсэг ажилласан гэдгийг л би товчхон хэлье.

Өөрөө энэнээс цааш хэлэхээр би түрүүн хэлсэн. Хувийн байр сууриа илэрхийллээ гэж бас гишүүд зэмлэж байсан учраас одоо би ажлын хэсгийн ахлагчийн хувьд ингээд хязгаарлая яриагаа.

**Э.Мөнх-Очир:** -Раш гишүүн. Гончигдорж гишүүн ажлын хэсгээс. Гончигдорж гишүүн нэмье гэж байна.

**Р.Гончигдорж:** -Товчхон хэлье. Чулуунбаатар гишүүний хэлж байгаа зүйлүүд бол мэдээж хэрэг. Одоо анхаарал татах л асуудлууд л даа. Яг тэрнийг харгалзаж үзээд хамгийн гол нь Засгийн газар дээр зөвшөөрөл өгөхтэй холбоотой асуудал дээр. Энд бол сүүлд нь ажлын хэсэг энийгээ хайрцагласан гэж үзэж байгаа. Өөрөөр хэлэх юм бол тэр 7 дугаар зүйлд заасан тэр шаардлагуудыг авч үзээд л зөвшөөрөл өгөх тухай асуудлыг ярина. Энэнээс өөр зүйлийг шаардахыг бол тэнд хориглож байгаа.

Өөрөөр хэлэх юм бол тэнд нэг тодорхой хүсэл зоригийн илэрхийлэл энд оролцохгүй ээ. Үндэсний аюулгүй байдалд харшилж байна уу, үгүй юу. Эсвэл одоо Монгол Улсын төсвийн нөхцөл байдлууд гэх мэтчилэн энд нийт заачихсан байгаа. Та тэрнийг авч байх уу. Энэнээс өөр зүйл бол шаардахгүй гэж ингэж яг тэр болгоомжилж, энэ чинь нөгөө бас эрх мэдэлтнүүдийн тодорхой хэмжээнд нөгөө авлигалын суурь болдог тэр юу руу бий болох вий гэсэн болгоомжлол дээр бол тэгж хаалт хийж өгсөн байгаа.

Өөр нэг зүйл нь бол үнэхээр эмзэглэж байсан зүйл нь бол монголын талд 51 байнаа гэдэг тэр асуудлыг бол зөөллөөд, 49 хүртэл Засгийн газарт, 49-өөс дээшхи нь хөрөнгө оруулалтын хэмжээнд, 100 тэрбумаас дээш байх юм бол Улсын Их Хурал руу өргөн мэдүүлж шийдвэрлүүлэхээр гээд. Өөрөөр хэлэх юм бол энэ нь яг хатуу хорьчихсон байсан заалтыгаа бол хорьсон заалт биш, ерөнхий бүртгэл зөвшөөрлийн шинжтэй ийм юм руу оруулсан нь бол бас нэлээн ойлгогдохоор, гадна талдаа ойлгогдохоор болсон болов уу гэж бодож байгаа.

Зүгээр гадна талд нэг эмзэглэж байгаа зүйл нь бол бас Үндэсний аюулгүй байдалд гэсэн үг нь Монгол Улсын Үндэсний аюулгүй байдалд яагаад бид нар харшилчих гээд байгаа юм гэдэг тэр агуулга бол ялангуяа одоо болзошгүй хөрш орнуудад бол тийм эмзэглэл үүсгэж магадгүй. Энэ нь бол зарим газар энийгээ үндэсний эрх ашгийн үүднээс гэж. Үндэсний эрх ашигт хохирол учруулахаар, эсвэл үндэсний эрх ашигт харшилсан гэсэн тийм агуулга байдаг юм байна лээ л дээ.

Тэгэхээр зүгээр тэр нэр томъёо руу бол оруулъя гэхээр үндэсний эрх ашиг гэдгээ яаж тодорхойлох вэ гэдэг асуудал гарч ирж болзошгүй. Гэхдээ бид нар ч гэсэн нэг тайлбарлах бүр ингээд хатуу томъёоллоор тайлбарлаж болдоггүй ч гэсэн агуулгаараа хэнд ч ойлгодог, үндэсний эрх ашиг хөндөгдөж байна уучлаарай гэдэг нэг ийм зүйл байх нь бол. Үндэсний эрх ашгийн хамгийн дээд зүйл нь бол үндэсний аюулгүй байдалд хөндөгдөх бол мэдээж үндэсний ашиг сонирхлын дээд хүндэлж байна шүү дээ.

Ийм агуулга руу бас санаа оноо байж болох юм. Эмзэглэлийг яахын тулд. Тэр тухай бол яриагүй. Зүгээр шаардлагатай гэвэл л энэ юун дээрээ үндэсний ашиг сонирхолтой харшилсан зөрчилдсөн гэдэг үгээр Үндэсний аюулгүй байдлын гэдэг томъёоллыг нь бол бас соливол тэр нь өөрөө бас ойлгогдож болохоор бусад улсуудынх нь ч гэсэн тийм нэр томъёо хэрэглэдэг юм байна лээ. Тэрнийг дашрамд нь бас далимд нь дурдаж байгаа юм.

**Э.Мөнх-Очир:** -Раш гишүүн асуултаа асууя.

**Р.Раш:** -Миний асуулт сая гишүүд бас ярьж байгаа төстэй зүйл л дээ. Гадна дотнын нэлээн сүрхий анхаарлыг энэ бидний хэлэлцэж эхэлж байгаа, хэлэлцэж байгаа энэ хууль татаж байгаа юм байна. Олон ч аж ахуйн нэгжүүд гадны хөрөнгө оруулалттай хоршиж одоо ингэж ажилладаг. Тэгээд зүгээр одоо нэр ингээд за эрдэс бялаг бол одоо тодорхой. Тэгээд нэг стратегийн гээд нэрлээд ухаан нь банк санхүү, харилцаа холбоо гээд ингээд яваад өгөхөөр зэрэг бас л одоо хамтарсан, том том орнуудтай зүйлүүд байдаг.

Тэгээд энэ чинь одоо яах гэж байгаа юм бэ гэсэн ийм зүйл байдаг бололтой юм байна. Бид бол одоо ярихдаа эргэж үйлчлэхгүй ээ, хууль бол гэсэн ийм байдлаар одоо ойлголцоод явж байгаа гэж би тэгж бодож байгаа. Гэхдээ манайхан чинь одоо тэгээд янз янз шүү дээ. Яг ингээд харах гэхээр зэрэг одоо нөгөө эргэж үйлчлэхгүй ээ гэсэн юм нь бол байхгүй. Тийм юм бол одоо байхгүй. Энийг ер нь юу гэж ойлгох вэ. Эрдэс баялгийн салбар дээр бол харууштай зүйлүүд байдаг тухай бид нар ярьдаг шүү дээ. Нөгөө хоёр салбар дээр тухайлбал. Энэ нэгдүгээрхи санаа, асуулт. Энийг ямар байдлаар одоо ойлгож явах вэ гэдгийг.

Хоёрдугаарт нь, түрүүнд нь би ярьж байсан. Энэ төмөр зам, эрчим хүч хоёрыг. Стратегийн ач холбогдолтой салбарт оруулъя гэж. Тэгэхээр зөндөө тэсрэх дэлбэрэх бодис энээ тэрээ гээд одоо юм дагуулах гээд ингээд зовлон учруулаад байнаа. Хөдөө аж ахуй, янз бүрийн салбарууд. Гол горхины эхийг ч хүртэл одоо яриад. Тэгээд хасъя гээд 3 болгосон юм байна лээ нэлээн хэд байсныг хасъя гээд 3 болгосон. Энэ дээр бол одоо ирэх 4 жилд эрчим хүч, уул уурхай, төмөр зам, энэ урд зүгт бол үнэхээр хөгжинө шүү дээ. Үнэн л одоо энэ 2 уурхайгаа дэлхийн чихийг дэлдийлгэсэн энэ уурхайнуудаа ашиглах л юм бол тийшээ эрчим хүч сунаж таарна, тэнд нь одоо бий болж таарна, төмөр зам бол байна. Тухайлбал төмөр замын.

**Э.Мөнх-Очир:** -Раш гишүүн ээ, асуултаа хэлье.

**Р.Раш:** -Тийм би асуух гээд байна. Төмөр замын хөрөнгө оруулалт гэлээ гэхэд оруулъя гэж байгаа этгээд бол ер нь одоогийн төмөр замын хөрөнгийн харьцааны жишгээр явнаа гэсэн иймэрхүү л одоо байдалтай юм. Энийг юу яая. Энэ сүүлчийн зүйлийг нь бол одоо яахав нэгэнт хийчихсэн ажлыг дараагаар нь нүх байгаа, шургуулж болох юм гэж одоо ингэж ойлгоод, энийгээ бол энэ байдлаар нь явъя гэсэн саналтай байна.

Эхний хоёр зүйл дээр би хариулт авмаар байна. Энэ нэг зүйл явцын дунд нь асуух уу, 6 дугаар зүйл дээр 100 тэрбум гэдэг дээр. Одоо асуучих уу.

**Э.Мөнх-Очир:** -Тэр үед нь асуучихъя. Ярих юм байгаа юм. Раш гишүүний хэлж байгаа тэр 3 дээр байгаа юмыг та бол мэдэж байгаа шүү дээ. Угаасаа бид бүгд ярьсан. Нэгдсэн чуулган дээр ч ярьсан. Өнөөдөр энэ хуульд ороогүй салбар бол орхигдчихлоо гэсэн ойлголт бол байхгүй. Цаашид бол энэ хуулиуд салбар болгоныхоо хуулиар баяжигдаад ингээд явагданаа. За эхний хоёр асуултанд Энхболд гишүүн.

**Н.Энхболд:** -Энэ би ойлголт нэгдмэл байгаа байх аа гэж бодож байна. Түрүүн чуулган дээр бас ийм асуулт гарахад нь ч хариулж байсан. Хууль гараад ердийн журмаар батлагдаад явбал эргэж одоо үйлчлэхгүй ээ, заавал энэ хуулинд нийцүүлж одоо үйл ажиллагаа явуулж байгаа компаниудын статус нөхцөл байдлыг өөрчлөх шаардлага тавих боломжгүй ээ гэж бодож байгаа. Хоёр гол үндсэн шалтгаан байна. Би зүгээр хүмүүс голдуу гадны талынхаас нь яриад байх юм. Зүгээр дотоодын талаасаа ч гэсэн аваад үз л дээ тиймээ.

Өнөөдөр хамтарсан компанитай, монголын компани, монголын тал нь 49 хувь эзэмшдэг байлаа гэж бодоход одоо энэ журманд нийцүүлнээ, 2 хувийг нэмж авнаа, та нар 2 хувиа өг гэхээр нөгөөдөх нь албан ёсны, нөгөөдөх нь конбенсацийн тухай заавал яригданаа. Ийм асуудлууд бас тавигдаж байсан. Бид нарын шийдэж одоо яг энэ хуульд нэг их тодорхой зааж чадахгүй байгаа асуудал энэ. Ийм учраас ийм ийм зүйлүүдээс болоод дараа нь хуучин мөрдөж байсан дүрмээ явцын дунд гэнэт өөрчилчихөөд, одоо та нар энэ дүрмээр гэж тоглоо гэж хэлж болохгүй ээ гэдэг шалтгааны үүднээс би бол эргэж мөрдөгдөх ёсгүй ээ гэдгээ хэлж байгаа.

Ер нь гишүүд ийм ойлголттой байгаа байх аа гэж бодож байна. Тогтворгүй байдал бол их үүснэ. Хэрэв ингээд, одоо энэ хууль гарлаа, энэнтэй холбогдуулаад бүх жишээ нь гадны 51-ээс илүү хувь эзэмшиж байгаа компаниудыг энэ хуультай бүх юмаа нийцүүлээ гээд тэгвэл хамгийн түрүүн гарч байгаа асуудал нь тэгвэл монголын Засгийн газар энэ нөхөн төлбөрийг нь олгох юм уу. Эхний хувь тийм байна лээ.

Тэгэхээр гурав дахь нь сая Ганхуяг гишүүн тэнд бас ... Энэ чинь бас зөвшөөрлийн тухай хүсч авах зөвшөөрлийн тухай асуудал шүү дээ. Тэгэхээр одоо явж байгаа компаниуд эргээд бид нар одоо ингэчихсэн юмаа, энэ дээр нөхөж зөвшөөрөл өгөөч гэх үү гэх мэтчилэн асуудал гарахаас эхлээд сонин нөхцөл байдлууд үүснэ. Товчхон хэлэхэд энэ хууль эргэж үйлчлэхгүй ээ гэдгийг бол бүгдээрээ ойлголцох ёстой байх аа гэж бодож байна. Ердийн журмаар гараад батлагдаад явна, хэрэгжүүлж...

**Э.Мөнх-Очир:** -Болсон уу. Батбаяр гишүүн.

**Б.Батбаяр:** -Би энийг ер нь нэг л их үнэхээр ойлгохгүй байгаа юмаа. Яагаад гэхээр зэрэг одоо энэ явж байгаа юмыг зогсооно гэдэг бол нэг их сайн юм биш л дээ. Би бол юу гэж ойлгож байгаа вэ гэхээр ер нь сүүлийн нэг 4, 5 жил л энэ эдийн засаг чинь уул уурхайн өсөлтөөс шалтгаалаад өсөөд байгаа гэж ойлгоод байгаа шүү дээ. Уул уурхайн өсөлтөөс шүү, үйлдвэрлэлийн өсөлтөөс.

Өнөөдөр түүхийгээр нь экспортолж байна. Маргааш магадгүй хагас боловсруулаад ирсэн экспортонд гаргах юм бол еще их мөнгө болгох боломж бий. Нөгөөдөр бүр бэлэн бүтээгдэхүүн хийгээд гаргавал бас их мөнгө олох боломж бий гэж ингэж л би бодоод байгаа шүү дээ. Бизнесийг ерөөсөө энд мөнгө л гэж хардаг. Яаж их мөнгө олох вэ гэдэг асуудал л чухал. Би энийг л ойлгохгүй байгаа юм. Ерөөсөө энэ явж байгаа юмыг зогсооноо гэдэг чинь өсөж байгаа эдийн засгийн хурдыг сааруулж.

**Э.Мөнх-Очир:** -Асуултаа Батбаяр гишүүн.

**Б.Батбаяр:** -Би одоо асуух гээд байна л даа. Хурдыг сааруулах нэг алхам гэж би үзэж байгаа. Ер нь эдийн засгийг өсгөх хэрэгцээ байгаа юм уу, үгүй юу гэдгийг би асуумаар байна. Бидэнд мөнгө хэрэгтэй байгаа юм уу, үгүй юм уу. Үнэхээр мөнгө хэрэггүй бол пожалуйста, дуртайгаа хий. Бүтээн байгуулалт хэрэггүй бол дуртайгаа хий. Малынхаа махыг идээд, арьсыг нь экспортлоод амьдарна гэж байгаа бол амьдаръя. Тэр чинь саяхан шүү дээ 1996 он. 300 сая доллар илүү улсын төсөвтэй байсан шүү дээ.

Одоо 3 тэрбум нэлээн гаруй долларын төсөвтэй 10 дахин өсчихөөд байгаа шүү дээ. Энэ чинь юуны хүч юм энэ өсөлт чинь. Би энийг ойлгохгүй байгаа шүү. Энийг та нэг хариулж өгөөч. Ер нь монголын эдийн засаг өсөх ёстой юм уу, мөнгө хэрэгтэй юм уу, үгүй юу гэдгийг л хэлээд өг надад. Хэрэггүй бол пожалуйста бүгдийг нь зогсоосон ч болно.

Хоёрдугаарт юу вэ гэхээр зэрэг би бас бизнес хийж байсан. Монголын хамгийн анхны хувийн бизнесмен байсан. Бизнест байна шүү дээ итгэл гэдэг юм хамгийн чухал юм байдаг юм шүү. Бие биендээ итгэхгүйгээр бизнес хийнэ гэж хэзээ ч байхгүй. Бид яаж байна вэ гэхээр зэрэг нэг сайхан нөхцөл тавьж өгчихөөд л баахан хүний мөнгийг оруулж ирчихээд л, дараа нь салаавч өгдөг. 68 хувийн татвар гээд яалаа даа тийм биз дээ. Одоо яаж байна, одоо бүр байчихаад хувийн хөрөнгө оруулалтанд хязгаар тавьж эхэлж байна шүү дээ. Магадгүй ноолуур стратегийн салбар бол нөхөр минь чи 49 хувийг нь гадаадын хөрөнгө оруулалт хийхээс нааш наадахыг чинь авч явахгүй шүү гэх нь байна шүү дээ. Энэ чинь яах юм тэгээд. Гадаадгүйгээр яаж явах юм, техник, технологи өчнөөн юм бий шүү дээ энэ чинь.

Дэлхий ертөнц чинь урагшаагаа яваад байна шүү дээ. Бид тэрийг бүгдийг нь өөрсдөө энэ толгойгоороо бодож олох юм уу тиймээ. Хөрөнгө оруулалт гэдэг чинь ганцхан тэр нэг мөнгө бас биш шүү. Техник, технологи өчнөөн юм бий шүү дээ тиймээ. Энэ бүгдийг яах гээд байгаа юм бэ ер нь. Мөнгө хэрэггүй гээд байгаа бол пожалуйста гэж байна. Их мөнгө ерөөсөө хөрөнгө оруулалт байхгүй бол ашиглалт байхгүй тийм биз. Ашиглалт байхгүй бол баялаг үйлдвэрлэлт байхгүй шүү дээ. Тийм үү, үгүй юу. Энэ миний бодож байгаа зөв үү, үгүй юу. Мөнгө байхгүй хөрөнгө оруулалт байхгүй бол ашиглаж чадахгүй ээ л гэсэн үг. Тэр ашиглаж чадахгүй бол баялаг үйлдвэрлэлт, тэр баялгийг бүтээх гэдэг чинь байхгүй. Хүн ажиллахгүй тийм биз.

Та нар энийг л сайн бод доо. Энэ чинь Монголд энэ сонгууль бишээ, энэ 4 жилийн сонгууль биш. 40 жил Монгол Улс цаашаагаа 4 мянган жил хөгжих ёстой юм шүү. Энийг л би асуумаар байна. Баярлалаа.

**Э.Мөнх-Очир:** -Эхлээд таны ёстой юу гэдэг юманд та нар хэлээдэх гээд байгаа. Би бас манай хууль санаачлагчдаас Ганбямба бид хоёр л байх шиг байна.

**Б.Батбаяр:** -Мөнгө хэрэгтэй байгаа юу, үгүй юу л гэж байна.

**Э.Мөнх-Очир:** -Хэрэгтэй. Тэгээд би нэг ийм юм байна л даа Батбаяр гишүүн ээ. Энэ чинь танай Эдийн засгийн байнгын хороон дээр 2 жил болоод, 2 жил хэлэлцэхгүй энэ таны одоо ярьж байх ёстой юм чинь 2 жилийн өмнөөс ярьж байх ёстой байтал та нар ярихгүй байсаар байгаад өнөөдөр Аюулгүй байдлын байнгын хороон дээр ирчихээд байгааг та мэдэж байгаа шүү дээ. Тийм болохоор ёстой гэдгээр л хэлчихье за юу, цаашаа яримааргүй байна. Ёстой гэдгээр л хэлье.

Хоёр дахь асуулт.

**Н.Энхболд:** -Тиймээ, уг нь би түрүүн Гончигдорж гишүүний одоо хэлэх гээд байгаагий чинь би хэлэх гээд байна л даа. Энэ уг нь эцсийн хэлэлцүүлэг юм байгаа юм. Тэгэхээр тиймээ. Энэ анхны хэлэлцүүлэг шиг юмнууд бол бас цаг алдахын л нэмэр байгаа юм. Би зүгээр яахав нэгэнт асуучихсан юм чинь. Та нар гээд байхаар одоо ажлын хэсгийг бас л оруулж байгаа байх гэж бодож байна.

Мөнгө хэрэгтэй байгаа. Гэхдээ энэ хууль санаачлагчдын хуулийг боловсруулсан санаа агуулга үндсэн философи нь ч ажлын хэсэг ч бас энэ дээр хариуцлагатай дотроо барьж ойлголцож ажилласан уу гэхээр зөвхөн мөнгөөр бүх юм шийдэгдэхгүй нь ээ. Аюулгүй байдлынхаа талаас энэ давхцаад, энэ дундаж энэ алтан дундаж нь хаана байх нь вэ. Мөнгө ч хэрэгтэй байдаг, өөрөө өөрсдийнхөө хувь заяаг өөрөө өөрснөө тодорхой хэмжээгээр шийдвэрлэж явдаг ийм механизм ч бид нарт хэрэгтэй байдаг.

Тэгэхээр энэ хоёрын дундаж хаана байна вэ гэдгийг олох ийм зөвшөөрлийн тухай хууль гэж ойлгож ажиллаж ирж байгаа.

**Э.Мөнх-Очир:** -Горимын санал Гончигдорж гишүүний горимын саналыг.

**Р.Гончигдорж:** -Би түрүүн эхлээд асуудаг бол учиртай байсан байхгүй юу. Хэрэв бид нар одоо Аюулгүй байдал, гадаад бодлогын байнгын хороо эцсийн хэлэлцүүлгээ хийх гэж байгаатай холбогдуулаад Эдийн засгийн байнгын хороотой хамтарч хуралдаж байгаа бол одоо иймэрхүү байдлаар явж болох байна.

Энэ нь эцсийн хэлэлцүүлэгт хоёр Байнгын хороо нэгдсэн хуралдаанаар эцсийн хэлэлцүүлэг хийж байгаа бол Улсын Их Хурлын дэгийн тухай хуулийн 23.2, 23.3-ыгаа бариад хатуу явах хэрэгтэй.

**Э.Мөнх-Очир:** -Тиймээ тийм. Гол нь Гончигдорж гишүүн ээ.

**Р.Гончигдорж:** -Тэгэхгүй бол одоо бид нарт яг ингээд яриад байнаа энэ танин мэдэхүйн шинжтэй юунууд хэвлэл, мэдээлэл юутай нийлээд яахаараа зэрэг бид нар нөгөө л гадна талд эмзэглээд байсан зүйлүүдийг улам үржүүлэх гээд байгаа байхгүй юу. Тэрнийг чинь харин бид нар эндээ бол тодорхой хэмжээгээр хумиад хийчихсэн, төсөл нь хийгдчихсэн. Тэр дагуу ярьчихсан тиймээ.

**Э.Мөнх-Очир:** -Зөв зөв. Таны ярьж байгаа зөв. Угаасаа анх хурал эхлэхэд хэлсэн шүү дээ. Асуулт байхгүй ээ, дэгийнхээ дагуу бол одоо шууд ажлын хэсгээс гарч ирсэн хурал даргалж байсан одоо нэгдсэн хуралдаанаас орсон саналаараа санал хураагаад явах ёстой юм. Тийм, тийм болохоор энэ томъёоллынхоо дагуу одоо ингээд дэгээ бариад саналаа хураагаад явцгаая.

Ингээд санал хураалт. Хуулийн төслийн зарим зүйл, заалтаар ажлын хэсэг маань гүйцээн боловсруулсан саналууд байгаа. Энүүгээр санал хураая.

Ажлын хэсгийн саналын томъёолол шүү. Төслийн 3.1 дэх хэсгийн тохиолдолд, 3.2 дахь хэсгийн байгуулахад, 6.2 дахь хэсгийн хойш 7.1 дэх хэсгийн хүсэлтээ, 7.6 дахь хэсгийн гаргагчид, 8.2 дахь хэсгийн этгээд гэсний дараа тус тус Монгол Улсад бүртгэлтэй стратегийн аж ахуйн нэгжээрээ дамжуулан гэж нэмэх гэсэн гэж байгаа юм. Энд Гончигдорж гишүүн.

За Энхболд гишүүн.

**Н.Энхболд:** -3.1 дээрээ энэ үг нь заавал орох хэрэг байна уу, үгүй юу. Тэнд.

**Э.Мөнх-Очир:** -Би ингэж ойлгосон шүү дээ. 3.1 дэх хэсгийн тохиолдол гэдгийн. Мэдэхгүй ээ, та одоо энэ өнөөдөр эцсийн юун дээр орж ирээд хэдүүлээ ингээд яахав. Одоо ингээд цаашаа санал байвал юмнуудаа тэгээд тийм ярьдагаа ярьчихсан, олонхиороо юмаа шийдээд явж байна.

Тэгэхээр 3.1-ийн дараа бол Монгол Улсад бүртгэлтэй стратегийн гэж байхгүй аж ахуйн нэгжээрээ дамжиж болно огэж байгаа юм. Тэгээд бусад дээрээ бол стратегийн гэж ороод явах юм.

Энэ саналыг дэмжиж байгаа гишүүд. Нэмэх гэдгээр шүү дээ. 20-17. Энэ санал дэмжигдлээ.

2.Төслийн 6.3 дахь хэсгийн 6.1.1. Гишүүд өөрсдөө энэ саналын томъёоллууд байгаа тиймээ. Сайн хараарай. Тэгээд дараа нь. Төслийн 6.3 дахь хэсгийн 6.1.1-д гэсний дараа 6.1.7 гэж нэмэх. Мөн шилжүүлсэн төлбөрөөс Монгол Улсын татварын хууль тогтоомжийн дагуу албан татвар суутгаж Монгол Улсын төсөвт шилжүүлнэ гэснийг шилжүүлсэн төлбөрөөсөө Монгол Улсын татварын хууль тогтоомжийн дагуу албан татвар төлж, Монгол Улсын төсөвт шилжүүлэх бөгөөд энэ үйл ажиллагааг Монгол Улсад бүртгэлтэй стратегийн аж ахуйн нэгж нь хариуцна гэж өөрчлөх. Энэ саналыг дэмжиж байгаа гишүүд. 20-14. Дэмжигдлээ.

3 дахь. Төслийн 8.1 дэх хэсгийн хувьцааг олж авсан талаар гэснийг хувьцааг олж авсан талаарх болон 6.1.7-д заасан нөхцөл байдлын талаар Монгол Улсад бүртгэлтэй стратегийн аж ахуйн нэгж нь гэж өөрчлөх. Томъёоллоо сайн харна шүү. Энд бол стратегийн гэдэг өөрчлөлтүүд бол орж ирж байгаа тиймээ.

**Н.Энхболд:** -Би нэг юм хэлчих үү.

**Э.Мөнх-Очир:** -Ингэлээ ийм боллоо гэдгээ мэдээлж Монголд байгаа бүртгэлтэй аж ахуйн нэгжийнхэн тийм. За Энхболд гишүүн.

**Н.Энхболд:** -Бид нар өчигдөр яг үнэнийг хэлэхэд бас яаж томъёолохоо мэдэхгүй орхичихсон нэг асуудал байгаа юм. Энийг Гончигоо гишүүн өөрөө сайн мэдэж байгаа. Энэн шигээ листер компаниуд байна шүү дээ тиймээ. Бирж дээр гарчихсан компаниудын хувьцааг хүн нэг нэгээр нь ингээд авсаар байтал яг одоо 51 хүрэх мөчид тэр сүүлчийн хувьцааг автал ингээд 51 хувь болохоор бол тэрийг яаж зохицуулах вэ, яаж томъёолох вэ, хэн хаанаас тэрийг чинь зөвшөөрөл авах вэ, нэг нэгж биш олон хүн зүгээр л ердийн мөрдөгддөг журмынхаа дагуу энд ашигтай юм байнаа л гэж хувьцаагий нь аваад явсаар байтал нэг мэдэхэд 40-өөсөө даваад гараад явчихна шүү дээ тиймээ.

Ийм тохиолдолд бид нар яах вэ гэж ингэж ярьж ярьж байгаад за Байнгын хороон эдэр бас гишүүдээс санал гарах байхаа гээд орхичихсон. Яг энэ заалттай холбоотой биш байж магадгүй. Би бодвол одоо харин тийм. Тийм учраас тэрийг бид нар яаж тодорхойлох вэ гэдгээ. Тэгэхээр тэрэн дээр зүгээр нэгдмэл сонирхолтой юм уу эсвэл нөгөө багцалж зарж байгаа тохиолдолд энэ тэр гэсэн тийм юмыг нь тодорхойлж өгөхгүй бол маш их тодорхой биш.

Хуулийн зүгээс бид нар хүртэл өөрснөө тайлбарлаж чадахгүй, за ерөнхийдөө манай 6.1-ээр заасан нөхцөлүүд байж байгаа. Ийм ийм нөхцөлийг хангаж айна гэж үзээд ойлгоод явчих уу гэж ярьж байгаад орхичихсон шүү дээ тиймээ. Жишээ нь ингээд нэг нэг хүн аваад 2 мянган хүн манай юмыг авсаар байгаад 49-өөс 51 болчихвол бүгдээрээ тусдаа тусдаа юм чинь тэр чинь нийлээд багцлаад шийдвэр гарахад нөлөөлж чадахгүйгээс хойш манай эрх ашигт нөлөөлөөд байх боломж байхгүй гэж үзэж болно. Гэхдээ энийгээ хуулин дээрээ яаж тодорхойлох вэ гэдэг л асуудал байгаа юм. Энэ тохиолдолд хэн наашаа хандах юм.

Энийг бид нар яаж тодорхойлох юм. Одоо энэ яг манайд үйл ажиллагаагаа явуулж байгаа гадаад, дотоодын компаниуд асуугаад байгаа юм. Энд нь яаж хариулт өгөх вэ гэдэг дээр одоо энд хоёр Байнгын хорооны гишүүд бас нэг бодмоор байна.

**Э.Мөнх-Очир:** -Тэрэн дээр Байнгын хорооны гишүүд саналаа бодож байна биз дээ тиймээ. Энэ томъёоллынхоо дагуу хураагаад дуусгачихъя.

**Н.Энхболд:** -Би түрүүн ажлын хэсгийн ажлын эцэст танилцуулах гэж байгаад яг энийгээ мартаад орхичихсон байгаа.

**Э.Мөнх-Очир:** -За ойлголоо. Энэ дээр бол гишүүд маань бодож байх нь байна шүү дээ тэр ажлын хэсгийн. Одоо бол энэ дээр сая 3 дахь яриад байгаа 8.1, 6.1.7-д заасан нөхцөл байдал үүсвэл гэж байгаа юм. Энэ бол зүгээр мэдэгдэх заалт байгаа юм. Тэр та бодоод байж бай. Бид нар томъёоллоо хураагаад дуусаадахъя. Тэртэй тэргүй томъёолол хурааж дууссаны дараа яригдана шүү дээ наадах чинь. Ганхуяг гишүүн ээ, нэг ийм юм байгаа. Тэртэй тэргүй Зоригт гишүүнээс орсон хоёр санал байгаа тиймээ.

Үг хэлүүлэх юм байхгүй ээ, дэгээрээ үг хэлүүлэх юм байхгүй. Та саналын томъёолол оруулах гэж байгаа бол бичгээр өгөөд тэгээд наадах дээрээ ярилцаж болно шүү дээ.

**Н.Энхболд:** -Би өчигдөр ажлын хэсэг дээр тайлбарласан, үг хэлсэн биш шүү.

**Д.Ганхуяг:** -Мөнх-Очир даргаа, Н.Энхболд гишүүн үг хэлсэн. Үг хэлэхдээ саяны тэр саналын томъёоллыг бэлдэж чадаагүй юмаа гээд хэлсэн юм. Тийм учраас тэрэнтэй холбоотой компаний тухай хууль байгаа. Манай компаний тухай хууль. Үнэт цаасны тухай хууль байгаа. Тэрэнтэй нь холбоотой энэ Байнгын хорооны ч юм уу эсвэл Улсын Их Хурлын Тамгын хуулийн мэргэжилтнүүдийг тэрэнтэй холбоотой саналын томъёолол бэлтгээдэхээч ээ гээд хэлчих. Тэр нь яаж байна тэрэн дээр чинь очсон, хэлэлцэв, энэ сайн өдөр гээд бүх юмнууд нарийн заачихсан байгаа шүү дээ. Компаний тухай хууль бол сайн хууль болсон.

Тийм учраас тэрүүгээр бэлтгүүлчихээч ээ гэж би тийм санал хэлэх гээд байна. Саяныхтай чинь холбоотой.

**Э.Мөнх-Очир:** -За энэ дараа нь яригдах санал байна.

**Д.Ганхуяг:** -Яригдах гэж тэгээд чиглэл өгчих л дөө.

**Э.Мөнх-Очир:** -Харин би хэлээд байна шүү дээ. Одоо энэ Зоригт гишүүний өгсөн 2 санал байна. Бямбацогт гишүүн бас хэдэн санал өгөөд байна. Энэнтэй холбогдуулаад саяны юман дээр найруулгыг нь яриад л юмаа гаргая гэж байгаа байхгүй юу. Саяныхыг дахиад уншлаа.

Төслийн 8.1 дэх хэсгийн хувьцааг олж авсан талаар гэснийг хувьцааг олж авсан талаарх болон 6.1.7-д заасан нөхцөл байдлын талаар Монгол Улсад бүртгэлтэй стратегийн аж ахуйн нэгж нь гэж өөрчлөх. Энийг дэмжиж байгаа гишүүд. Ганбямба гишүүн. 20-17. Баярлалаа.

4 дэх. Төслийн 3-1 дэх хэсгийн хуулийн этгээд гэснийг хуулийн этгээд гэсний дараах аж ахуйн нэгж гэснийг хасах. Мөн аж ахуйн нэгж компаний гэснийг аж ахуйн нэгж, түүний гэж өөрчлөх. Энэ найруулгын чанартай юм байна. Энийг дэмжиж байгаа гишүүд. 20-16. Баярлалаа.

5.Төслийн 3.2 дахь хэсгийн нэгжтэй гэснийг нэгж болох компанитай холбоотой гэж өөрчлөх. Дэмжиж байгаа гишүүд. 20-16.

6.Төслийн 3.7 дахь хэсгийг дор дурдсанаар өөрчлөн найруулах.

3.7.Стратегийн ач холбогдол бүхий салбарт үйл ажиллагаа явуулж байгаа аж ахуйн нэгжийн гадаадын хөрөнгө оруулагчийн хувь 49 хүртэл байж болох бөгөөд үүнээс илүү гарах тохиолдолд хөрөнгө оруулалтын хэмжээ нь 100 тэрбум төгрөгнөөс дээш бол Засгийн газрын өргөн мэдүүлснээр Улсын Их Хурал шийдвэрлэнэ.

Энэ дээр Энхболд дарга бас.

**Н.Энхболд:** -Саяын миний хэлсэн санал бол яг үндсэндээ энэ заалтан дээр л тодорхойлогдоод орвол зүгээр байгаа юм. Хоёр зам байна бид нарт. Нэгдүгээрт, нэгэнт энд гадаадын аж ахуйн нэгж гээд тавьчихсан болохоор хувь хүмүүс худалдаж авч байгаа асуудлыг бол энэ дээр ерөөсөө бид нар ярихгүй байгаа гэж тайлбарлаж орхиж болно. Тэгж тайлбарлаж орхиж болно.

Тэрийг тайлбарлах шаардлагатай хувь хүн ч бай, компани ч бай, гадаадын талын хөрөнгө оруулалт гэдэг утгаар нь ойлгоноо гэвэл бид нар тусгайлсан томъёолол хэрэгтэй. Тэгэхгүйгээр нэгэнт энд аж ахуйн нэгж гэж байгаа учраас хувь хүмүүс ... тиймээ хувьцаа худалдаж авсаар байгаад 40-өөсөө дээшээ гараад явж байгаа тохиолдол бол биржээс авсан мэдээгий нь хараад бид нар энэ бол аж ахуйн нэгжүүд биш юм байнаа. Зүгээр одоо тэр Канадад байгаа Жон, Австралид байгаа хэн ч байдаг юм ийм хувь хүмүүс ингээд аваад аваад яваад байгаа юм байна гээд. Энэ бид нарын нөгөө тавьж байгаа Үндэсний аюулгүй байдалд нөлөөлөх хэмжээний асуудал бишээ гэж үзээд явна гэж ойлголцоод тайлбарлавал энүүгээрээ явчихаж болж байна.

Тэгэхгүй гэвэл бид нар заавал тайлбар хэрэгтэй болчихоод байгаа юм.

**О.Чулуунбат:** -Энхболд даргаа, би ганцхан санал хэлээдэх үү. Олон улсын зах дээр хүлээн зөвшөөрөгдсөн нэр томъёолол байгаа шүү дээ. Хөрөнгө оруулагч гээд. Инвестүүд гэж ярьдаг шүү дээ. Аж ахуйн нэгж ч байж, компани ч бай, хувь хүн ч бай инвестер гэдгээр нь хэрэглээд явчихвал аягүй шулуухан шууд ойлгомжтой биш юм уу.

**Н.Энхболд:** -Инвестер гээд хэрэглээд явчихаар краказ хувь хүний асуудал чинь ингээд хутгалдчихаад байгаа байхгүй юу. Тийм учраас бид энд үйл ажиллагаа явуулж байгаа аж ахуйн нэгж гэж оруулсан байхгүй юу. Багцлаад шийдвэр гаргах хэмжээнд үндэсний аюулгүй байдлын хэмжээнд нөлөөлөх хэмжээнд нь хүргэхгүйн тулд гэж. Яг зүгээр цэвэр хөрөнгө оруулалт гээд хөрөнгө оруулагч гээд явчихвал яг саяын асуудал үүсэх юм байгаа юм.

Тийм учраас ингэж ойлголцоод явъя, аж ахуйн нэгжээрээ гээд явбал бас болмоор байна тиймээ. Энэ дээр гишүүд маань саналаа уралдуулаач ээ.

**Э.Мөнх-Очир:** -Буд Байнгын хорооны гишүүн.

**Б.Батбаяр:** -Биржийн ажиллагаагий чинь олон улсын биржийн ажиллагаа ч юм уу, дотоодын биржийн ажиллагааг ч гэсэн Монголд олон улсын ялангуяа биржийн ажиллагааг Монголд үйлчилж байгаа хуулиар хянаж зохицуулах боломж байхгүй шүү. Ийм боломж бол хязгаарлагдмал.

**Э.Мөнх-Очир:** -Ойлгомжтой, тэр ойлгомжтой.

**Б.Батбаяр:** -Тэгэхээр би юу гэж хэлж байгаа, юу гэж хэлэх гээд байна вэ гэхээр ерөөсөө биржээр арилжаалагдаж байгаа тэр хувьцаа 49 хувийг нь буюу тэр одоо бидний заагаад байгаа Үндэсний аюулгүй байдалд нөлөөлөх хувь хэмжээг л 30 хувьд ч юм уу энэ хэмжээг л нэг хуулийн этгээд буюу худалдаж аваагүй тохиолдолд энэ бол сая Энхболд даргын хэлдгээр энэ хуулинд бол хамаарах ёсгүй л гэж би хэлмээр байна. Энийг зааж өгөх ёстой.

Нэг нөхөр 49 хувийг нь бирж дээрээс худалдаад авчих юм бол пожалуйста, тэгж авна гэж байхгүй шүү дээ тэрийг чинь тийм биз дээ.

**Э.Мөнх-Очир:** -Буд гишүүн нэг юм тодруулъя гэнэ. Тодруулаад тэгээд Гончигдорж гишүүн хариулъя.

**Р.Буд:** -Баярлалаа. Наад энэ 3.7-той холбогдуулаад нэг асуулт байна. Бас хөрөнгө оруулагч нар манайд үйл ажиллагаа явуулж байгаа гадна, дотны компаниуд бас зарим элчин сайдын яамны нөхдүүд уулзсан надтай энэ асуудлаар. Тэгэхээр энэ хөрөнгө оруулалтын хэмжээ нь 100 тэрбум төгрөгнөөс гээд байгаа юмаа. Энэ нэгэнт 49 хувиар хязгаарлачихаж байгаа юмыг чинь 100 тэрбумыг хасвал яасан юм бэ. Энэ яг хаанаас гараад байгаа санаа юм. 100 тэрбум бол энэ стратегийн ач холбогдолтой гэж зааж байгаа 3 зүйлийн чинь ялангуяа уул уурхайн салбарт нь бол долларт шилжүүлэх юм бол 75 сая доллар л байна шүү дээ.

Тэгэхээр уул уурхай бол одоо өөрөө та бид нар мэдэж байгаа. Маш их хөрөнгө оруулалт шаарддаг. Хайгуулаас эхлээд эцсийн бүтээгдэхүүн гаргахад бол маш их хөрөнгө оруулалт шаарддаг. Тийм учраас гадаадын хөрөнгө оруулалтыг ерөөсөө хязгаарлачихаж байнаа гэсэн ийм зүйлийг олон хүн ярьж байнаа. Би Эдийн засгийн байнгын хорооны даргын хувьд эдийн засгийг төлөөлж байгаа хүний хувьд бас Монгол Улсын эдийн засгийн тэлэлтэнд хэрэгтэй байна. Зарим гишүүд ч энийг хөндөөд байна. Манай хувийн секторт ажиллаж байсан улсууд.

Тэгэхээр энийг хөрөнгө оруулалтын хэмжээ нь 100 тэрбумаас дээш гэдгийг хасчихвал яасан юм бэ гэсэн нэгдүгээр асуулт.

Хоёрдугаарт нь тэр 49 хувь. Хоёрдугаарт нь, 49 хувийг чинь сая бас ганц нэгэн хүн ярьж. Энэ нийлбэр дүн нь юм уу, эсвэл нэг компаний эзэмших хувь нь юм уу 49 хувь чинь. Энд бас ньюанс байгаа шүү. Сая одоо ерөөсөө Батбаяр гишүүн хөндөөд орхичихлоо шүү дээ. Нэг хөрөнгө оруулагчийн 49 хувийг яриад байна уу, эсвэл стратегийн ач холбогдолтой объектын чинь хувьцааны 49 хувь яриад байна уу, энд бас ньюанс бий шүү. Ийм хоёр зүйл дээр хариулт өгөөч ээ гэж.

**Э.Мөнх-Очир:** -Гончигдорж гишүүн хариулъя.

**Р.Гончигдорж:** -Баярлалаа. Эхний 100 тэрбумтай холбоотой асуудал дээр бол бид нар нэг стратегийн ач холбогдолтой аж ахуй гэдгээрээ салбараар нь нэг яриад, үйл ажиллагаагаар нь яриад, тэгээд одоо үнэ цэнээр нь яриад ийм 3 ангиллаар стратегийн гэдгээр оруулж байсан байхгүй юу. Тэгээд тэрнийгээ больчихсон шүү дээ.

Өөрөөр хэлэх юм бол 100 тэрбумын үнэ цэнэт гэдгийг стратегийнх руу оруулахаа больсон тэр шинжүүрээр нь. Үйл ажиллагаа гэдгийн шинжүүрээр нь оруулахаа больчихсон. Салбараар нь оруулахаар бол салбараар оруулахдаа 3-хан салбар дээр оруулъя гэсэн. Энд гарч ирж байгаа 100 тэрбум гэдэг бол 49 хувиас дээш байж болно. 49 хувиас дээш байж байгаа тохиолдолд тэр нөгөө жижигхэн жижигхэн компаниуд байх юм бол тэрнийг Их Хурал руу оруулаач, бараг аж ахуйн нэгж болгоны Их Хурал яриад байх асуудал байхгүй ээ.

Харин 49-өөс дээш давж байгаа нь 100 тэрбум төгрөгнөөс дээш хөрөнгө оруулалт оруулж байгаа юм бол Улсын Их Хурал руу оруулъя. Тэр 49-өөс их давсан ч гэсэн юу гэдэг юм 100 тэрбум хүрэхгүй хөрөнгө оруулалт хийж байг л дээ. Нэг 10 тэрбумын хөрөнгө оруулалт хийг л дээ. Нэг тэрбумын хөрөнгө оруулалт хийг л дээ.

Тэр нь тэр 49-өөс давсан хэмжээ нь байна. Тэр чинь жижигхэн компани. Одоо эрдэс баялаг гэхээр зэрэг магадгүй одоо түгээмэл тархацтай ашигт малтмал хайрганы аж ахуй дээр тийм үү. Хайрганы аж ахуй дээр бараг 100 хувиар гадаадын хөрөнгө оруулалтаар хийг л дээ. Зөвшөөрлөө авчихаг. Тэр Их Хурал руу орохгүй. Тэр Засгийн газар дээр л яригдана. Яагаад гэвэл тэрний хөрөнгө оруулалтын хэмжээ нь 100 тэрбумд хүрээгүй.

Энэ агуулгаар орж ирж байгаа 100 тэрбум. Тэрнээс анхны хууль санаачлагчийн 100 тэрбум бишээ гэж.

Хоёрдугаархийн хувьд бол. Би өөрөө мэддэгтээ хариулж байгаа юм биш. Энэ ажлын хэсгийн хуралдааны явцад энэ дээр гарч байгаа ойлгоцлынхоо хүрээнд л ярья. Өчигдөр Наранхүү гишүүн ч гэсэн энэ дээр ярьж байсан. Энийг сайн унш даа. Стратегийн ач холбогдол бүхий салбарт үйл ажиллагаа явуулж байгаа аж ахуйн нэгжийн гадаад хөрөнгө оруулагчийн хувийн тухай ярьж байгаа. Тэгэхээр зэрэг Энхболд даргын түрүүний ярьж байгаа нь гадна тал нь аж ахуйн нэгж нь хөрөнгө оруулж байгаа тухай ойлголт энд хараахан яригдаагүй.

Яг Чулуунбаатар гишүүний ярьж байгаа гадаадын хөрөнгө оруулагч гэж. ... гэдэг тэр утгаараа байж байгаа. Тэр нь хаашаа хөрөнгө оруулах гэж байгаа юм бэ гэвэл стратегийн ач холбогдолтой манай аж ахуйн нэгжид хөрөнгө оруулах гэж байгаа юм. Энэ оруулж байгаа хөрөнгө нь 49 хувиас давсан бол гэж. Ингэхэд бол энэ өөрөө яг таны хэлж байгаагаар бол тэр ансамлаараа л байж байгаа. Энэ 49 хувиас давнаа гэдэг бол нэг хүн давуулаад оруулж ирж байгаа биш тухайн аж ахуйн нэгж дэх гадаадын хөрөнгө оруулалтын хэмжээ нь 49 хувиас дээш байх энэ ойлголт. Энэ ойлголтоор ороод байгаа юм.

Бид нар тэгээд юу ойлгогдож байгаа вэ гэхээр зэрэг саяны тэр одоо бирж дээр хувьцаа заах тухай асуудал ярьж байна шүү дээ. Тэгвэл энэ Монголын А гэдэг стратегийн аж ахуйн нэгж өөрийнхөө одоо энэ тохиолдолд юу гэдэг юм. 49-өөс дээш хэсэг дээр нь одоо хөрөнгийн бирж дээр арилжаа хийх гэж байнаа гэвэл энэ асуудал өөрөө тэр гадаадын хөрөнгө оруулагчдынх нь тухай асуудлаар биш энэ аж ахуйн нэгж өөрөө энэ Засгийн газар дээр би ийм багцаараа хийх гэж байна гэдэг асуудал бариад л асуудлаа ярина. Явсаар байгаад гэж, явсаар байгаад гэдэг ойлголт яахав гэхээр зэрэг монголын талд байгаа хөрөнгөнөөсөө одоо төдийг нэмж бирж дээр гаргая гэдэг харилцаагаар л явсаар байгаад гэж гарахаас чөлөөтэй арилжаа хийгдэж байгаа тэр гадна талын хөрөнгө оруулагчдын арилжаа хэн гэдэг хувьцаа эзэмшигчид нь хэндээ худалдаад хөрөнгийн биржээр дамжаад энэ асуудал нь бол тэр тогоон дотроо л яйжиганана. Энэ тогоо хэдийд нээгдэх вэ гэхээр зэрэг монголын талд байсан эсэхээсээ бид энийг арилжаа руу гаргалаа гэхээр зэрэг.

Арилжаа руу гаргалаа гэхээр зэрэг гадна талаас тэр нь багцалж явж байж болно тийм үү, багцлахгүй чөлөөт хэдэн зуун мянган хүний дунд авч байж болно. Энэ энэ тэр нь бол ийм. Ганцхан Наранхүү гишүүний хэлээд байгаа нь ийм хувьцаа бол зах зээл дээр, зарим пүүс бол хөрөнгийн бирж бол зөвшөөрдөггүй юмаа. Энийг өөр дээрээ хийнэ. Нэг хэсэг нь хязгаарлагдчихсан тийм үү. Нэг хэсэг нь хязгаарлагдчихсан. Эсвэл зөвшөөрдөг газарт энэ үнэ цэнэ нь бага байдаг юмаа гэж ярьж байгаа юм. Үнэ цэнэ нь бага.

Яагаад вэ гэвэл уучлаарай, энэ дээр бид нар одоо 51 хувь нь бол монголын талдаа байж байгаад тэр одоо аж ахуйн нэгжийг эзэмшиж байгаа хүндээ байж байгаа монголын талд нь. 49 дээрээ хувьцаа гаргаж байнаа гээд ярихад 51 хувь нь хөндөгдөхдөө зөвшөөрлийн системтэйгээр хөндөгддөг тийм компаний хувьцааг худалдаж авахад бол үнэ багатай болчихдог юмаа гэж хэлж байгаа юм. Энэ бол үнэн юм шиг байгаа юм.

Бид нарын хариулт юу вэ гэхээр зэрэг энэ хувьцааны үнэ бага байх тухай асуудал үндэсний ашиг сонирхолд алдагдаж болзошгүй үнэ цэнийг бодох юм бол хүлээж болох алдагдал юмаа л гэж ийм л түгээмэл хариултыг л өгөхөөс аргагүй. Яг энэ агуулгаар бид нар үндэсний эрх ашиг, аюулгүй байдлынхаа үнэ цэнийг тодорхой хэмжээгээр зарим үнэ цэнийг алдагдахад баланслуулж энийгээ авч үлдэж байгаа юмаа гэсэн энэ тайлбараас өөр тайлбар олдохгүй байсан.

**Э.Мөнх-Очир:** -Энхболд дарга.

**Н.Энхболд:** -. Би саяын Гончигоо гишүүний хэлсэн дээр. Буд гишүүн ээ таны асуултанд. Батбаяр гишүүн ээ.

Сая Буд гишүүний асуултан дээр. Ингэж байгаа. 49 хүртэл хувь байж болох бөгөөд илүү гарах тохиолдолд хөрөнгө оруулалтынх нь хэмжээ 100 тэрбум төгрөгнөөс дээш бол гэж байгаа юм тиймээ. 200 тэрбум төгрөг ч хийж болно. 300 ч хийж болно. Ганцхан хувийн харьцаа 49-өөс дээш гараагүй л байх ёстой тиймээ. 49-өөс дээш гараагүй тохиолдолд тийм Засгийн газар дээрээ. 49-өөс дээш гараад 100-гаас дээш бол зөвшөөрөл авна. 200 хийгээд 49-өөс дээш гарахгүй бол 200-гаа хийж болно л гэсэн үг шүү дээ санаа нь бол.

**Р.Буд:** -Тэгвэл одоо их сайн байна. Ганцхан энэ өгүүлбэр чинь өөрөө тэгж ойлгогдохгүй байгаа байхгүй юу.

**Н.Энхболд:** -Харин магадгүй ээ, энэ чинь бас их сайн ярьж байж ойлгохгүй бол болохгүй юм байна лээ. Бидэнд ч гэсэн ажлын хэсэг дээрээ өөрсөндөө ёстой ний нуугүй хэлэхэд суралцангаа л энэ хуулиа боловсронгуй болгож явсан юм. 200-г хийж болно, ганцхан хувь нь 49 хувь хүрэхгүй байх ёстой. 49-өөс дээш гарвал тэгээд 100-гаас дээш гарвал Их Хурал руу очно гэсэн үг.

**Н.Ганбямба:** -2 босго болчихоод байгаа юм. 49 хүрээгүй... 100 тэрбум гээд нэг босго, 2 босго л болчихоод байна.

**Н.Энхболд:** -500 ч хамаа алга. Тэгэхээр энэ Засгийн газар шийдвэрлэнэ шүү дээ. Тэрийг нь Засгийн газар. Энэнээс дээшхийг нь бол, 49-өөс дээшхийг нь бол.

**Э.Мөнх-Очир:** -Энд угаасаа заачихсан байгаа шүү дээ. Энэнээс дээшээ л байх юм бол Их Хурал ...

Буд гишүүн.

**Р.Буд:** -Сая ажлын хэсгийн ахлагч Энхболд даргын ярианаас бол их сайн ойлгогдлоо тэр. 200 хүртэл, 300 хүртэл байж болох юм. Гэхдээ та нарын энэ томъёолол чинь өөрөө тэгж ойлгогдохгүй байгаа байхгүй юу. Дээд тал нь 100 тэрбум төгрөг байвал Улсын Их Хуралд өргөн барина шүү гэсэн. Яг тэгж томъёолчихоод байна. Яг л унших юм бол тэгж уншигдаж байна.

Тийм учраас тэгвэл хэдүүлээ ойлголт бол нэг байгаа юм байна. Томъёолол дээрээ тэгвэл редакц хийж арай өөрөөр харж үзээч ээ.

**Н.Энхболд:** -Эдийн засгийн байнгын хорооныхонд дахиад нэг тайлбарлаадахъя. Ийм байгаа юм.

Хөрөнгө оруулалтын хэмжээ гадны талынхан 3-ны 1 хүртэл байхад хэнээс ч зөвшөөрөл авахгүй, яах ч үгүйгээр хөрөнгөө оруулаад явчихнаа тиймээ. 3-ны 1 хүртэл. 3-ны 1-ээс 49 хувь хүртэл хөрөнгө оруулахдаа Засгийн газраас зөвшөөрөл авнаа. 49-өөс дээш хувь хөрөнгө оруулаад тэр нь 100 тэрбум төгрөгнөөс, 49 хувиас хэтрээд тэр нь жишээ нь 100 тэрбум төгрөг оруулаад тэр нь 49-өөс дээш хувьтай болголоо гэж бодоход тэнд Засгийн газрын өргөн мэдүүлснээр Улсын Их Хурлаас зөвшөөрөл, Засгийн газрын ... Улсын Их Хурал шийдвэрлэнэ. Дахиад энгийнээр хэлэхэд 49 хувь л хүрэхгүй бол 200, 300, 400, 500 тэрбум хийнэ. Ганцхан Засгийн газартайгаа тэрийгээ зөвшөөрөл аваад хий гэсэн ийм томъёолол байгаа юм.

Түрүүчийн миний нөгөө ярьсан хувь хүмүүс бирж дээрээс худалдаж аваад байгаа юмыг яаж зохицуулах вэ гэхээр одоо ингээд хараад байхад ийм зохицуулалт байна. Сая Гончигоо гишүүнийг ярьж байх дунд би бодлоо л доо. Аж ахуйн нэгжийн гадаадын хөрөнгө оруулагчийн аж ахуйн нэгжийн гэдэг юм уу тийм үгийг нь тодотгоод хэлчихвэл одоо нэгдсэн сонирхолтой этгээдүүд ч байдаг юм уу, тиймээ, эсвэл нэг аж ахуйн нэгж ч байдаг юм уу тэр хувь хэмжээ 49 хүртэл байж болох бөгөөд гээд оруулчихвал харин их тодорхой болчих юм шиг байна.

Тэр аж ахуйн нэгжид оруулж байгаа нэг этгээд нэгдмэл сонирхолтой этгээд, аж ахуйн нэгж энийг ямар үгээр томъёолох вэ. Тэрийгээ тавиад өгчихвөл хувь хүмүүс бол шууд энд ямар ч асуудалгүй болоод л энэ биржийн дагуу энэ юм чинь явагдах юм уу, үгүй юу гэдэг асуудал явагдана гэдэг асуулт их тодорхой болчих юм байна. Тийм байгаа биз.

**Б.Батбаяр:** -Тэгээд бирж дээрээс хувьцаа авна гэхэд байна шүү дээ.

**Н.Энхболд:** -Тэндээс хувь хүн очоод аваг л дээ.

**Б.Батбаяр:** -Авахад 51-ээс дээш гэж байсан ч болно.

**Н.Энхболд:** -Харин яаж томъёолох вэ гэдгээ л.

**Б.Батбаяр:** -Тэрийгээ л томъёолъё.

**Э.Мөнх-Очир:** -Томъёоллыг яах уу, одоо.

**Л.Болд:** -Та нар 3 дугаар зүйлээ уншихаар чинь энэ чинь угаасаа хувийн хөрөнгө оруулалт чинь хамаагүй биз дээ. Зөвхөн төрийн өмчтэй хувь.

**Н.Энхболд:** -Бишээ, 3-ын 1-нь төрийн өмч, 3-ын 2 нь хувийн өмч.

**Л.Болд:** -3-ны 2 гэж хэзээ нэмсэн юм.

**Э.Мөнх-Очир:** -Батбаяр гишүүн ээ, наадахаа харчих л даа. Наана чинь бүр яг биччихсэн байгаа шүү дээ.

**Б.Батбаяр:** -Төрийн өмчийг л гадаадын төрийн өмч... гадаадын хувь хүний өмчийг хязгаарлах.

**Н.Энхболд:** -3 жил ярьсан юмаа ярьж байнаа. Улсынх ч байгаа, хувийнх ч байгаа. Дахиад тайлбарлачихъя.

Төрийн өмчийн оролцоотой бол 1 хувь ч байсан зөвшөөрөл авна.

**Б.Батбаяр:** -Төрийн өмч үү.

**Н.Энхболд:** -Төрийн өмчийн оролцоотой гадны хөрөнгө оруулалт орноо гэвэл нэг ч байсан. Нэг байсан ч авна. Төрийн өмчийн юмыг. Хувийн өмч бол саяын миний хэлснээр 3-ны 1 хүртэл нь зөвшөөрөлгүй, 3-ны 1-ээсээ 49 хувь хүртлээ Засгийн газраас 49-өөс дээш, дахиад саяын болзолтой бол Засгийн газрын өргөн мэдүүлснээр Их Хурал. Төрийн өмчийн тухай асуудал байхгүй тийм.

**Э.Мөнх-Очир:** -Баярлалаа. Тэгвэл энэ.

**Н.Энхболд:** -Авна тэгэхдээ одоо тодруулаад байх юм байхгүй байна шүү дээ бүгдээрээ ойлгомжтой байна шүү дээ.

Раш гишүүн тодруулъя.

**Р.Раш:** -Энэ 100 тэрбум гэдэг чинь 3 салбар стратегийн 3 гэж тодорхойлоод байгаа шүү дээ. Банк, санхүү, холбоо эрдэс баялаг. Тэгээд гурвууланд нь ижилхэн л ийм 100 тэрбум байх уу. Энэ чинь өөр өөр юмнууд байгаа шүү дээ. Магадгүй одоо тэр Оюу толгойгоос чинь илүү их нөөц гарч ирээд, энэ 100 тэрбум чинь юу ч биш тийм юм байвал одоо яах вэ. Зүгээр холбоо, банк бол арай өөр байж болох юм. Тэгж авч үзсэн үү. 100 л гээд одоо 3-ын дунд аваачаад 100 гээд чулуудаж байна шүү дээ.

**Э.Мөнх-Очир:** -Гончигдорж гишүүн.

**Р.Гончигдорж:** -Раш гишүүн ч бас өчигдөрийн ажлын хэсэг дээр ярьж байсан байх. 3 салбар дээрээ ялгаатай босго тавих уу, үгүй юу гэж тиймээ. 49-өөс дээш хувь болох гэж байгаа тохиолдолд босгыг ялгаатай тавих уу гээд. Тэгээд өчигдөр ярьж байгаад л энд тийм босго барина, шаардлагагүй юм 100 тэрбумаараа тавья гэсэн ийм зүйл.

100 тэрбум яагаад гарч ирсэн гэхээр зэрэг уулаасаа стратегийн аж ахуйн нэгж гэдгийг ямар ч салбар үйл ажиллагаа хамаарахгүйгээр үнэ цэнээр нь нэг гаргая гэсэн юм. 2 юу байсан юм. Дүрмийн сангаар нь ярих уу гэж. Дүрмийн сан гэх юм бол бараг өнөөдөр бараг дүрмийн сангүй мөртлөөсөө маш том хөрөнгө оруулалтаар үйл ажиллагаа явуулж болж байгаа байхгүй юу. Тэр дүрмийн сангий нь больё, хөрөнгө оруулалтаар нь ярья. Тэр хөрөнгө оруулалтаа бол 100 тэрбум дээрээ.

Мэдээлэл, харилцаа холбооных дээр нэг ялгаатай, уул уурхай дээр, эрдэс баялаг дээр нэг ялгаатай. Тэгээд нөгөөх нь банк санхүүгийн салбар дээр ялгаатай гэж ... тэр бол бидний калькуляци биш л байна. Нэг их ялгарахад хүнд юм л гээд тэгсэн юм. Уул нь зарчмын хувьд тэгж тус тус дээр нь тавьж болох байх л даа бодож байгаад. Тэгээгүй юмаа. Тийм, тэгж нэг их ялгаад байх...

**Э.Мөнх-Очир:** -За Гончигдорж гишүүнд баярлалаа. Ер нь ингэе.

**Р.Раш:** -Уг нь бол нөөц гэдэг нь хүнд л юм байна л даа. Түүнээс миний санал бол нөөцөөр гэж яриад байсан шүү дээ эрдэс баялаг дээр.

**Р.Гончигдорж:** -Тэгээд нөөцийн асуудал нь хүнд юмаа гээд Батбаяр гишүүн ярьсан шүү дээ. Манайд бол тэр шууд Америкийн нүүрсний хууль шиг шууд төчнөөн нөөц байна энийг худалдаж ав гээд тэгээд гаргадаг ийм хуулийн хүрээн дотор бол нөөц гэдэг ойлгомжтой юм. Нөгөө дээр нь бол нөөц гэдэг маань одоо боломжгүй, тэр нь өөрийнх нь цаад талын ирээдүйн үндэс нь ч гэдэг юм уу даа нэг тийм юм руугаа орчих гээд тэрнийг нь бид нар. Нөөц нь өөрөө хөрөнгө оруулалт биш юм л даа.

**Э.Мөнх-Очир:** -Гончигдорж гишүүнд баярлалаа. Ингээд энэ саналын томъёоллоор санал хураачихаад дараа нь найруулгын шинжтэй юм байх нь байна тиймээ. Тэрэн дээр нь цөмөөрөө ямар ч байсан юугаа ойлголцлоо. За ингээд Төслийн 3.7 дахь хэсгийг дор дурдсанаар өөрчлөн найруулах гээд энэ доод талын энэ саналаар нь хурааж аваад дараа нь найруулга оруулаад.

За дэмжиж байгаа гишүүд. 6 дугаар санал. 20-16. Баярлалаа. Цаашаа явъя.

7 дахь саналын томъёолол. Төслийн. Энэ дотор хойно байгаа юмнуудаа бүгдээрээ харж байгаа биз дээ. Энэ санал дэмжигдсэн төслийн 7.5 дахь хэсгийн Засгийн газар гэсний өмнө энэ хуулийн 3.7-д зааснаас бусад тохиолдолд гэж нэмнээ гэсэн байгаа шүү. Тэгээд энэ найруулгыг ингээд явна.

7.Төслийн 3.8 дахь хэсгийг дор дурдсанаар өөрчлөн найруулах. 3.8. Стратегийн ач холбогдол бүхий салбарт үйл ажиллагаа явуулж байгаа аж ахуйн нэгж нь аливаа бараа бүтээгдэхүүн ажил үйлчилгээг худалдан авахдаа Монгол Улсын үндэсний аж ахуйн нэгжид давуу эрх олгох бөгөөд ийнхүү давуу эрх олгох журмыг Засгийн газар баталнаа гэсэн байгаа. Дэмжиж байгаа гишүүд. 20-17.

**Н.Энхболд:** -Дэмжигдчихлээ. Тэгэхдээ энэ дээр би ганцхан санаа хэлчихье. Нэг юу байдаг шүү дээ. Худалдан авахдаа аж ахуйн нэгжид давуу эрх олгоноо гэж байгаа юм. Бүр улаан цайм нойл байвал давуу эрх олгоно гэсэн үг бас энд санаа тусчих вий дээ гэж би бодоод байгаа байхгүй юу. Тэгээд тэгэхээр хуулин дээрээ одоо юу гэдэг билээ дээ. Оросоор бол При провечных ...условых гээд үг байдаг шүү дээ тиймээ. Гадны дотны хоёр компани өрсөлдлөө гээд бүх юм нь адилхан байлаа гэж бодоход монголын талд нь давуу эрх байхаар энд санаа оруулах уу.

**Э.Мөнх-Очир:** -Энд оруулахгүй бол болохгүй байх аа.

**Н.Энхболд:** -Эсвэл монголын нэртэй л бол одоо өгч байх уу гэдэг чинь өөрөө бас их зарчмын асуудал болж байгаа.

**Э.Мөнх-Очир:** -Энхболд гишүүн ээ, журмыг Засгийн газар батална гээд бид нар сая баталчихлаа. Тэгээд журман дээр иймэрхүү байх нь зүйтэй юмаа гэсэн саналаа дараа нь яриад явъя тийм.

8.Төслийн 4.1.6 дахь заалтыг дор дурдсанаар өөрчлөн найруулах.

4.1.6.Үндэсний аж ахуйн нэгж гэж Монгол Улсын иргэн хуулийн этгээд үүсгэн байгуулсан Монгол Улсын аж ахуйн нэгжийн орлогын албан татвар болон бусад татвар төлөгч Монгол Улсын иргэн аж ахуйн нэгж, хувьцааных нь 50-иас дээш хувийг эзэмшдэг аж ахуйн нэгжийг. Сайхансамбуу гишүүн ээ, та нар энэ юмаа уншаад дараа нь санал хурааж байна гэж ойлгож байгаа Зоригт сайд.

8 дахь томъёоллыг дэмжиж байгаа гишүүд. Санал хураалт явж байна. Дараа нь. 20-16.

**С.Бямбацогт:** -Асууя Мөнх-Очир оо.

**Э.Мөнх-Очир:** -Санал хураалт явж байна.

**С.Бямбацогт:** -Санал дээр асууя.

**Э.Мөнх-Очир:** -Дэмжигдлээ. Асуух юм уу.

**С.Бямбацогт:** -Энэ чинь Их Хурлын гишүүн чинь эрхтэй шүү дээ. Санал дээр асуух, саналаа хэлэх эрхтэй шүү дээ.

**Э.Мөнх-Очир:** -Эрхтэй тийм.

**С.Бямбацогт:** -Тэгээд чи яагаад асуулгахгүй байгаа юм.

**Э.Мөнх-Очир:** -Та орж ирчихээд чи гээд байх юм хэрэггүй л дээ. Асуух юмаа асуу л даа.

**С.Бямбацогт:** -Гадаадын хөрөнгө оруулалтын тухай хуулинд чинь 25-аас дээш хувь нь гадаадынхан эзэмшдэггүй гадаадын хөрөнгө оруулалттай аж ахуйн нэгж гэж үзнээ гээд заачихсан байж байгаа. Энэ дээр 50-иас дээш хувь нь монголчууд эзэмшдэг бол үндэсний аж ахуй гэж үзнээ гэж байна. Тэгэхээр энэ хооронд чинь бас нэг юм үлдчихээд байна шүү дээ. Тэр нь юу болж үлдэх вэ.

**Э.Мөнх-Очир:** -Энхболд гишүүн.

**Н.Энхболд:** -Ер нь үндэсний аж ахуйн нэгж ч гэсэн тодорхой л доо, өөр ямар ч хууль тогтоомж байхгүй юм байна лээ манайд. Тэгэхээр гадаадын хөрөнгө оруулалтын тухай хуульд бол 25 хүртэл нь гадны хөрөнгөтэй бол энийг гадаадын хөрөнгө оруулалттай гээд үзнэ гээд.

**Д.Ганхуяг:** -25-аас дээш бол гадны хөрөнгө оруулалттай.

**Н.Энхболд:** -Тийм, дээш бол тийм. Энд бол бид нар анх удаа.

**Д.Ганхуяг:** -Монголынхоо аж ахуйн нэгжийг л тодорхойлоод явъя.

**Н.Энхболд:** -Тийм, анх удаа монголын аж ахуй, энэ харин зөрчилдөх юм байхгүй. Бас нэлээн тал талаас нь ярьсан юм. Тэгээд 3 үндсэн зарчим л байгаа шүү дээ.

Нэгдүгээрт, Монгол Улсын иргэн үүсгэн байгуулсан хуулийн этгээд. Татвар төлдөг. 50-иас дээш хувь нь монголын талын. 50-иас дээш хувь нь гэж байгаа юм. Тийм бол энийг үндэсний аж ахуйн нэгж гэж үзье. Нөгөө хуулиараа бол гадаадынх гэж. Тэр дундах нь бол одоо яахав тэгээд л холимог юм уу ямар тийм маягаар л ойлгогдоод явна биз. Анх удаа орж байгаа тодорхойлолт.

**Э.Мөнх-Очир:** -Шаардлагатай бол дараа нь энэ үлдэгдэж байна гэсэн асуудлаар ондоо хуулинд нь тодорхой томъёоллууд орох байх аа.

9.Төслийн 5.2 дахь хэсгийг дор дурдсанаар өөрчлөн найруулах.

5.2.Үндэсний аюулгүй байдлыг хангахад шаардлагатай гэж үзсэн салбар стратегийн ач холбогдол бүхий салбарт хамааруулах асуудлыг тухай бүр нь Улсын Их Хурал шийдвэрлэнэ гэсэн байна.

**С.Бямбацогт:** -Энэ дээр асуулт байна бас. Энэ 5.2 дахь саналыг Улсын Их Хурал дээр чуулганы хуралдааны анхны хэлэлцүүлэг дээр унасан санал аа. Хасах санал нь унасан, өөрөөр хэлэх юм бол бидний оруулсан хууль санаачлагчдын оруулсан 13 үйл ажиллагаа бол боссон. 14 үйл ажиллагаа. Тэгээд тэрэнтэй холбогдоод өчигдөр би ажлын хэсгийн хуралдаан дээр тодорхой, энэ 16 үйл ажиллагаанаас зөвхөн 4 үйл ажиллагааг оруулъя. Тэгээд тэр тэсэрч дэлбэрэх бодистой холбоотой үйл ажиллагаа, химийн бодис үйлдвэрлэх, түгээхтэй холбоотой үйл ажиллагаа, дараачийнх нь юу билээ.

**Э.Мөнх-Очир:** -Хот суурины усан хангамж.

**С.Бямбацогт:** -Химийн бодис, хот суурины усан хангамж, био технологийн үйлдвэрлэл, гэрээ ... технологи, халдварт өвчин үүсгэхтэй холбоотой үйл ажиллагаа. Энэ дөрвийг оруулъя гэсэн уул нь санал ажлын хэсэг нь гаргаж өгсөн л дөө. Энэ яагаад орхигдчихсон юм бол. Арай жаахан өөр томъёоллоор оруулаад иржээ. Энийгээ тайлбарлаж өгөхгүй юу.

**Э.Мөнх-Очир:** -Гончигдорж гишүүн.

**Р.Гончигдорж:** -Бямбацогт гишүүн ээ, таны тэр асуудлыг ярьсан юмаа ажлын хэсэг дээр. Тэгээд ерөнхийдөө яг хуулийг эхний хэлэлцүүлэгт оруулахад оруулж ирсэн үндсэн зарчим нь болохоор зэрэг ерөөсөө л салбараараа ярья. Үйл ажиллагаа ерөөсөө ярихаа больё гэсэн ярихгүй байя. Үнэ цэнээр нь ярихаа больё гэсэн энэ үндсэн зарчим нь бол нэгдүгээр хэлэлцүүлгийн үндсэн зарчим байсан. Тэгээд тэрүүгээрээ бол дэмжигдсэн учраас энэ асуудлыг гаргахаар зэрэг энэ бол нөгөө анхны тэр зүйлийн зарчим алдагдаад байгаа юм.

Зарчим алдагдаад байгаа утгаараа бол хоёрдугаар хэлэлцүүлэг дээр энийг ярих боломжгүй юмаа гэсэн ийм байр суурийг илэрхийлсэн. Ийм байдлаар энэ яригдсан, гэхдээ яг ийм байр сууриар. Яагаад гэх юм бол энийг ингэх юм бол бидний нөгөө анхны явсан нэгдүгээр хэлэлцүүлгийн үндсэн зарчим нь бол бүрэн алдагдаж гэж байгаа юм. Яг одоо хуулийнхаа юуг аваад үзэх юм бол 23.2, Дэгийн тухай хуулийн 23.2-т байгаа тэгээд 23-аараа хайрцаглагдахаар зэрэг бас яг ингэж задалж хоёрдугаар хэлэлцүүлэг явагдах бас боломжгүй байгаа юм. Энэ болгоныг хязгаарласан юмаа.

Харин зүгээр энэ 5.2 дээрээ бол уулаасаа байсан шүү дээ. Юу вэ гэхээр зэрэг стратегийн ач холбогдолтой аж ахуйд хамааруулах асуудлыг бол Улсын Их Хурал Засгийн газрын өргөн мэдүүлснээр гэж. Засгийн газрын өргөн мэдүүлснээр гэхээр зэрэг хууль санаачлах эрхтэй бусад субъектын эрхийг хязгаарлачихаад байнаа гэсэн асуудал үүссэн байхгүй юу. Яагаад гишүүн санаачилж болдоггүй юм. Хуучин одоо стратегийн орд газруудын тухай асуудлыг 27 дугаар тогтоолыг биелүүлэхгүй байна, Засгийн газар оруулж ирнэ гээд заачихсан. Оруулж ир гэсэн нь оруулж ирдэггүй, гишүүд санаачилж болдоггүй. Энэн шиг юм болчих гээд байнаа гээд үзсэн учраас ерөөсөө Засгийн газар гэдэг үгийг нь аваад хаячихсан юм.

Харин энэ дээр найруулахдаа Байнгын хорооны даргаа, Үндэсний аюулгүй байдлыг хангахад стратегийн ач холбогдол бүхий гэж үзсэн салбарыг хамруулах асуудлыг тухай бүрт нь Улсын Их Хурал шийдвэрлэнэ гэсэн ийм томъёололтойгоо хэлэхгүй бол Үндэсний аюулгүй байдлыг хангахад шаардлагатай гэж үзэж гэж ингэж томъёолохоор зэрэг миний түрүүний хэлээд байдаг зөөлрүүлэх гэсэн оролдлого бүр хатуу болчихоод байгаа юм.

Тийм учраас хуульдаа хэрэглэж байгаа нэр томъёогоор манай ажлын хэсгийн томъёоллын улсууд сонсож байгаа биз тиймээ. Тэр агуулгаар нь. Үндэсний аюулгүй байдлыг хангахад стратегийн ач холбогдол бүхий салбарт нэмж хамруулах асуудлыг тухай бүрт нь Улсын Их Хурал шийдвэрлэнэ гэсэн ийм томъёоллоороо байх нь найруулгын хувьд зөв шүү гэж үзэж байна.

**С.Бямбацогт:** -Гончигоо даргаа, хууль санаачилсан гишүүд бол ерөөсөө анх эхлээд хууль өргөн барихдаа 19 үйл ажиллагааг зохицуулъя гэж 19 үйл ажиллагаа орж ирсэн. Дараа нь Эдийн засгийн байнгын хороон дээр ажлын хэсэг байгуулагдаад ажиллаж байхдаа тодорхой салбаруудыг болоод 3 салбар байснаа 6 салбар болж өргөжөөд явсан. 6 салбар болоод. Тэгээд үйл ажиллагаа нь хэвээрээ байсан. Ажлын хэсэг маань ажиллахдаа 3 салбар болгож хасаад, 6 салбарыг. Үйл ажиллагааг ерөөсөө бүгдийг тэр чигээр нь хасаад хаячихаж байгаа юм л даа.

Эндээс үндсэндээ хууль санаачилсан гишүүдийн анх гаргаж байсан концепци үндсэн зарчим гэдэг юм чинь бүр алга болчихсон. Хууль санаачилсан гишүүдийн хууль маань шал өөр өнгө төрхтэй болоод явчихаж байгаа байхгүй юу. Энийг тэгээд одоо яах вэ. Үндсэндээ ингээд бид нар чинь нэг арслан гээд үзэх юм бол шүдгүй хаздаггүй, одоо хазаж чаддаггүй арслантай болчих гээд байна шүү дээ. Тэгээд энд зайлшгүй оруулах ёстой тэр зэвсэг техникийн үйл ажиллагаа, би одоо химийн бодис гэдгийг бол химийн зэвсэг гэж ойлгож байгаа. Тэр бактерлогийн үйл ажиллагааг бол би бас бактерлогийн зэвсэг гэж ойлгож байгаа. Био технологийн үйл ажиллагааг.

Тэр тэсэрч дэлбэрэх бодисыг бол би галт зэвсэг гэж ойлгож байгаа. Дээрээс нь тэр усны үйл ажиллагаа, хот суурины усан хангамж, ариутгах татуургатай холбоотой асуудал. Энэ нь одоо 4 салбарыг 19 салбараа больё, энэ 4 салбарыг л үлдээж өгөөч ээ гэсэн санал гаргаад байгаа юм л даа. Тэгээд энийг үлдээчихэж болдоггүй юм уу. Бидний өргөн барьсан санаачилсан хууль маань өнгө төрхөө алдаад бүр шал өөр өнгө төрхтэй болчихлоо. Ажлын хэсэг маань ерөөсөө. Хувиргаад ерөөсөө. Тэгээд энийг одоо тайлбарлаж өгөөч ээ.

**Э.Мөнх-Очир:** -Энхболд дарга.

**Н.Энхболд:** -Би сая нэгдүгээрт, Гончигдорж гишүүний хэлсэн тайлбарыг яг тэр чигээр нь давтахаар байнаа. Хоёрдугаарт, би түрүүн Дэгийн тухай асуудал ярьсан. Энэ эцсийн хэлэлцүүлэг. Дэгийн хоёр заалтаар зохицуулагдаж байгаа. Санал хураагдсан боловч олонхийн санал авч чадаагүй зүйлүүдийг 3-ны 2-оор босгож ирэх боломжтой тэр тохиолдолд дахиж нэг ярьж болох.

Нөгөөдөх нь хуралдаан даргалагчаас өгсөн чиглэл юу билээ дээ тодорхой үгээр байна. Энэ хоёр юмыг л барьж бид нар өнөөдөр шинэ саналуудыг оруулж ирэх ёстой. Бид нарын ажлын хэсгээс оруулж ирсэн сая санал бол яг энэ хүрээнд явж ирсэн. Тэгэхээр дахиад хэлэхэд Бямбацогт гишүүн ээ, өчигдөр бид нар ажлын хэсэг дээр ч яг энэ байдлаар ярьсан. Нэг нь тэр Гончигдорж гишүүний хэлж байгаа тайлбар, хоёрдугаарт энэ Дэгээ бариад явахад бол энэ буцаад ороход боломжгүй байгаа юмаа. Тэгж яривал бас бүх юм эхнээсээ задраад, нөгөө л одоо мал аж ахуй, иргэний .. юу билээ ерөөсөө орохгүй салбар байхгүй болчихоод энэ ажлын хэсгээр ороод ажлын хэсэг гэдгээ бүр больё, Байнгын хороогоор, чуулганаар ороод явчихсан энэ бүх зарчмуудаасаа эргээд задарчих гээд байгаа юмаа.

Тийм учраас дахиж яригдаагүй ээ, дэмжигдээгүй ээ гэдгийг дахиад хэлчихье.

**Э.Мөнх-Очир:** -За болж байна уу. Ер нь бол ийм байгаа шүү дээ. Гишүүдийн оруулсан санал дээр санал хураана. Тэгээд л нөгөө нэг дэгийнхээ дагуу 3-ны 2 гэдгээрээ яваад явчихна.

**Н.Энхболд:** -Тэгэхдээ дэгд заасны дагуу.

**Э.Мөнх-Очир:** -Тийм дэгд заасны дагуу. Ганбямба гишүүн.

**Н.Ганбямба:** -Эцсийн хэлэлцүүлэг болохоор хэд хэдэн зүйл тодруулж авахгүй бол. Бид нар түрүүн яахав 49 хувиас дээш 100 тэрбум төгрөгнөөс дээш гээд түрүүн томъёоллоо баталчихсан юм. Тэгтэл энэ бол хөрөнгө оруулалт гэдгээр. Яг нарийндаа ингээд Эрдэнэтийн 49 хувийг худалдаж авбал энэ хөрөнгө оруулалтанд хамаарахгүй болчихож байгаа юм. Нөгөө зах зээлийн үнэлгээ гэдэг нэг ойлголт хөрөнгө оруулалтнаас тусдаа явдаг. Тусдаа бас нэг ийм ойлголт байдаг.

Их нарийн ньюансууд бас энэ дотор байгаа юмаа. Их том хууль ч гэсэн бас нарийн нарийн юмнууд дээр тайлбар ер нь их тодорхой болгож эцэслэж гаргахгүй бол. Хоёрдугаарт яахав бирж дээр бол мэдээж хамгийн сайн хөрөнгө оруулалтын хэлбэр бол Паблик компаниуд, цаашдаа ч энэ чиглэл бол монголын чиглэл байх ёстой. Тэгтэл бирж дээр энэ нарийн хуваарилалтуудыг хийх боломж байдаггүй.

Зах зээлийнхээ эрэлт нийлүүлэлтээр л явдаг. Биржийг бол бирж дээрх энэ арилжааг бол тийм хөндлөнгийн хяналт тавих ямар ч боломж байхгүй. Яахав тэр багцлах нэг тийм журмаар байх байх. Энэ чинь бол зарим улсууд ингэж асууж байгаа шүү. Би ажлын хэсэг нөгөө нэлээн их манай санаачилсан хуулийн маань нэлээн өөрчлөлт оруулаад явж байгаа болохоор их тодорхой юмнуудыг хэлж өгөхгүй бол болохгүй юмнууд байнаа гэж.

Хоёрдугаарт за буцаж үйлчлэхгүй, хууль буцаж үйлчлэхгүй нь ойлгомжтой. Тэгвэл энэ нөгөө өмнөх хуулийн үйлчлэлийн хүрээнд зарсан тохиолдолд энэ хуулийн үйлчлэлд орж байна шүү дээ. Энэ чинь буцаж үйлчилж байгаа хэрэг биш үү гэж асууж байгаа юм.

Ерөнхийдөө бол эрдэс баялаг гэдэг ойлголтоо ганцхан ашигт малтмал биш ашигт малтмалын хуулийн үйлчлэлийн хүрээ болон цөмийн энергийн хуулийн үйлчлэлийн хүрээнд заасан салбарыг одоо эрдэс баялгийн салбар гэж тэрэндээ оруулж тодорхойлноо гэдэг нэг ийм ойлголт бас байхгүй бол болохгүй байх гэж бодож байгаа юм. Ганцхан ашигт малтмал гээд ойлгочихож болохгүй. Эрдэс баялаг гэхээр ашигт малтмалын хуулийн үйлчлэлийн хүрээ болон цөмийн энергийн хуулийн үйлчлэлийн хүрээнд заасан салбарыг тодорхойлноо гэж хаа хаанаа бас тогтож авмаар байгаа юм. Ядаж одоо протоколд үлдэх гэж би бодоод хэд хэдэн зүйлүүдийг хэлмээр байгаа юм.

Тэр бирж дээрх арилжаан дотор энэ 51, 49-ийг ямар ч зохицуулах боломж байхгүй. Яахав зүгээр бирж дээр гаргах, биржийн зах зээл дээр, үнэт цаасны зах зээл дээр гаргах тэр хэмжээгээ бол багцлаад 49 хувийг нь ч гэдэг юм уу тийм л зохицуулалт байхаас биш одоо бирж дээр арилжаалагдаж байгаа зүйл хэд нь монголын тал байна, хэд хувь нь гэх ямар ч хяналтын зохицуулалт байж болохгүй дээ.

**Э.Мөнх-Очир:** -Уг нь Ганбямба гишүүн ээ, яг таны наад ярьсантай чинь холбогдуулан түрүүн Чулуунбат гишүүний асуултан дээр уг нь хариулсан юм даа. Тэгээд Энхболд гишүүн дахиад.

**Н.Энхболд:** -Санал байна шүү дээ.

**Э.Мөнх-Очир:** -За тодруулж байна. 9-өө хураалгаад дуусъя.

**Н.Ганбямба:** -Эрдэс баялгийг бол зөвшөөрсөн тиймээ.

**Э.Мөнх-Очир:** -Тийм, шаардлагатай гэдгийн дараа Гончигдорж гишүүний оруулсан тэр найруулгаар тиймээ.

**Н.Ганбямба:** -Мөнх-Очир даргаа, эрдэс баялаг дээр дарга үг хэлэх гэж байна. Эрдэс баялаг гэдэг тодорхойлолтоо.

**Н.Энхболд:** -Саяын хэлсэн юм чинь бүгд орж байгаа.

**Н.Ганбямба:** -Сая миний хэлдгээр бол.

**Э.Мөнх-Очир:** -Бүгдээрээ орж байгаа.

5.2.Үндэсний аюулгүй байдлыг хангахад шаардлагатай гэдгийг аваад стратегийн ач холбогдолтой аж ахуйн нэгжид гэж үзсэн салбарыг стратегийн ач холбогдол бүхий салбарт хамааруулах асуудлыг тухай бүр нь Улсын Их Хурал шийдвэрлэнэ. Энэ томъёоллыг дэмжиж байгаа гишүүд. За баярлалаа таныг. Дэмжсэн. 20-17.

10. Төсөлд дор дурдсан агуулгатай 7.3.6 дахь заалт нэмэх.

7.3.6. Энэ хуулийн 6.3-т заасан татвар төлсөн баримт гэсэн байна. Энийг дэмжиж байгаа гишүүд. За Зоригт гишүүн. Яг энэ гэж байгаад л ондоо юм асуух нь л дээ.

**Д.Зоригт:** -Үгүй, би яг л дэгээ барьж байна. 7.3 дээр одоо 6 дахь заалт болгож энэ хуулийн 6.3-т заасан татвар төлсөн баримт гэж оруулж ирж байгаа юм байна. Тэгэхээр энд бол яавчиг 7.3.6-д хамаарах заалт бол биш байна. Энэ бол нөгөө монополь, үндэсний аюулгүй байдалд харшилсан, шударга өрсөлдөөн, төсвийн орлоготой холбогдсон заалтанд татвар төлсөн баримт гэж нэг ийм юм орж ирж байгаа. 6.3-т заасан татвар төлсөн баримт гэж орж ирж байгаа нь бол буруу байна.

Хоёрдугаарт бол Улсын Их Хурал дээр чуулганы анхны хэлэлцүүлэг хийх үед бол энэ огт яригдаж байгаагүй заалт. Тэгэхээр энэ нөгөө эцсийн хэлэлцүүлгийн шатанд горимоо барьдаг бол ийм заалт орж ирэх ёсгүй. Анхны хэлэлцүүлгээр ороогүй заалт гэнэт ингэж орж ирэх ёсгүй.

Гуравдугаарт бол хэрвээ энэ заалт тэр нөгөө бүрдүүлж өгөх материалд байвал байршлын хувьд оновчтой байх. Бүрдүүлж өгөх материал. Тэгэхдээ би энд ойлгохгүй байгаа юм хүсэлтээ гаргах үедээ тэр чинь нөгөө хэлцэл хийгдээгүй, төлбөр тооцоо хийгдээгүй байхад татвар төлсөн баримт нэхнэ гэдгийг би ойлгохгүй байнаа. Энийг нэг тайлбарлаж өгөөч. Яагаад ийм санал ороод ирэв.

Тэгээд энэ чинь бас нөгөө нэгдсэн Дэмбэрэл даргын хурал даргалагчийн зүгээс өгсөн тэр заалтанд энэ бол нэг их хамаарахгүй байгаа шүү дээ.

**Э.Мөнх-Очир:** -Энхболд дарга.

**Н.Энхболд:** -За энэ уг нь 6.3-аараа энэ албан татвар төлнө, төсөвт шилжүүлнэ, тэрийг нь нөгөө аж ахуйн нэгж нь хариуцна гээд заачихсан. Би бол энэ хангалттай гэж бодсон юм л даа. Гончигоо гишүүн гаргасан билүү. Ийм нөгөө төлбөр төлсөн квитанц нь байж байя гэсэн ухаантай юм. Тэгээд бас яг энэ асуудал гараад энэний яг эцсийн ажлын хэсэг дээр төгсгөлөө би санахгүй байна. Та хэрэв санаж байвал... надад бол одоо яг тэр үед юу санагдаж байна вэ гэхээр хэлцэл хийж байх үед татвар төлчихсөн байх тухай асуудал гээд та болохоор урьдчилгаа энэ тэр гэсэн юм байх ёстой, байдаг шүү дээ гээд ярьж байсныг санаад тэр үед хажуугаар нь өөр юм ярьж байгаад санал....

**Р.Гончигдорж:** -Ажлын хэсэг дээр бас Зоригт гишүүн.

**Э.Мөнх-Очир:** -Уучлаарай юу шүү дээ. Болох уу Гончигоо даргаа. Энэ чинь 6.3 дээр чинь татвараа төлчихсөн нөхцөл шүү дээ. Та 6.3-аа хар даа.

6.3-т ингэсэн байгаа шүү дээ. .... шийтгээд тухайн хэлцэлтэй холбоотойгоор нөгөө талд шилжүүлсэн төлбөрөөсөө гэж байгаа байхгүй юу. Тэгэхээр хийгдсэн төлбөрийнхөө баримтыг л гэж байгаа юм.

**Н.Энхболд:** -Ямар ч байсан байршил буруу байна гэж тавьбал би бүрэн дүүрэн санал нэг байна. Энэ чинь бол нөгөө их том асуудлууд байхгүй юу. Үндэсний аюулгүй байдлыг хангаж байгаа гол 5 үзүүлэлт. Гэтэл энд энэ квитанци явж байх бол одоо энд жаахан инээдтэй харагдаж байна.

**Д.Зоригт:** -Квитанци нэхэж болноо. Гэхдээ ийм шүү дээ.

**Н.Энхболд:** -Энд орохгүй, өөр байх уу, үгүй юу гэдгийг дахиад ярья.

**Д.Зоригт:** -Энхболд даргаа, миний асуугаад байгаа гол логик бол энэ хэлцэл хийгдээгүй байна шүү дээ. Хэлцэл хийгдээгүй болохоор төлбөр тооцоо хийгдээгүй гэсэн үг.

**Н.Энхболд:** -Гончигоо гишүүнийг сонсъё.

**Д.Зоригт:** -Зөвхөн бид нар ийм юм.

**Э.Мөнх-Очир:** -Гончигдорж гишүүн тэгвэл оруулсан саналаа.

**Д.Зоригт:** -Тэгээд тэрний өмнө татвар гэдгийг ойлгохгүй байгаа юм.

**Н.Энхболд:** -Хасчихъя хасчихъя.

**Э.Мөнх-Очир:** -Гончигдорж гишүүн.

**Н.Энхболд:** -Татчихъя Гончигоо гишүүн ээ ажлын хэсгээс.

**Р.Гончигдорж:** -Ийм байсан. Өчигдөр бас Зориг гишүүн энэнтэй холбогдуулаад ярьсан шүү дээ. Бид нар бол 6.3-т ийм заалт байж байгаа. Энэ хуулийн 6.1.1, 6.7-д заасан ... хийсэн гадаадын хөрөнгө оруулагч хэлцлийг хийсэн хөрөнгө оруулагч. Үүнтэй нэгдмэл сонирхолтой этгээд, гуравдагч этгээд тухайн хэлцэлтэй холбоотойгоор нөгөө талд шилжүүлсэн төлбөрөөсөө Монгол Улсын татварын хууль тогтоомжийн дагуу албан татвар төлж, Монгол Улсын төсөвт шилжүүлэх бөгөөд энэ үйл ажиллагаа Монгол Улсын бүртгэлд стратегийн аж ахуйн нэгж хариуцнаа гээд тиймээ. Ингээд оруулчихсан л даа.

Энэ бол нөгөө тийм.

**Д.Зоригт:** -7.3.6 гэдэг чинь хаанаас гараад ирсэн юм бэ. Энэ өчигдөр яригдаагүй шүү дээ.

**Н.Энхболд:** -Наадахыг чинь татчихъя. Татварын хууль дээр нэг юм.

**Р.Гончигдорж:** -Тийм тийм, тэгээд бид нар яриад байгаа нэг зүйл бол энэ Монгол Улсад байгаа стратегийн бүртгэл тавиад бүртгэлтэй аж ахуйн нэгжээрээ л бүх юмаа зангидаж барьж авъя гэсэн шүү дээ. Тэгээд уул нь анх оруулахдаа бол яасан гэхээр зэрэг энэ нөгөө хэлцэл хийх гээд зөвшөөрөл хүсч байх үедээ бол нэг тийм эндээс ийм бид нар гүйлгээ хийгдэнэ, ийм орлого олно, борлуулалтын орлого. Тэгээд тэндээсээ ингээд урьдчилж байршуулах тухай энэ асуудал байсан. Болохгүй гэсэн шүү дээ. Болохгүй гэсэн.

Тэгээд энд бол ингээд татвараа төлөөд улсын юунд шилжүүлсэн байх ёстой энэ юм нь бол нөгөө Монголд байгаа аж ахуйн нэгж нь хариуцнаа гээд тиймээ. Тэгж оруулчихсан. Тийм учраас бол энийг заавал оруулахгүйгээр хасч болно л доо. Уг санаа нь юу вэ гэхээр зэрэг гранти байх ёстой юм. Тэгэхгүй бол дараачаар нь ийм гранти байхгүй бол хэлцэл нь хийгдчихдэг, төлбөр нь хийгдчихдэг. Монгол Улсад татвар нь төлөгдөөгүй байвал яах юм бэ.

**Д.Зоригт:** -Гончигдорж даргаа, би энэ таны 6.3 дахь заалтыг бол өчигдөр ярьсан. Тэр бол зүйтэй. 7.3.6-д энэ хийгдээгүй хэлцлээс татвар төлнө гэдэг бол эдийн засгийн эрх зүйн ямар ч үндэслэлгүй ийм заалт байнаа.

**Р.Гончигдорж:** -Байршил нь буруу орсон гэдэгтэй бол санал нэгтэй байна.

**Н.Энхболд:** -Ер нь татчихъя Гончигоо даргаа ажлын хэсэг татчихъя.

**Э.Мөнх-Очир:** -За ажлын хэсэг татах уу.

**Р.Гончигдорж:** -Энийг татчихъя. Тэгэхдээ энд ямар тайлбартай байгаа вэ гэхээр хэрэв Монгол Улсад бүртгэлтэй стратегийн аж ахуйн нэгж энэ асуудлыг хариуцсан аж ахуйн нэгж, хэрэв цаад этгээд улсын төсөвт мөнгө шилжүүлээгүй байх юм бол хариуцлага хүлээх ёстой. Энэ хуулийг зөрчсөнд тооцож, тэр лицензийг нь хураадаг тэр арга хэмжээнд хамрагдах ёстой шүү. Энэ бол хуулийн протоколд орог.

**Д.Зоригт:** -Тэр заалт нь 6.3-т орчихсон байгаа шүү дээ.

**Э.Мөнх-Очир:** -За 6.3-аараа ойлгоё.

**Н.Энхболд:** -Эсвэл хэлцлийг нь хүчингүйд л тооцчихно шүү дээ. Тэгвэл болоо шүү дээ.

**Р.Гончигдорж:** -Тэгээд тэр агуулгаар нь энийгээ ингэж хасчихъя.

**Э.Мөнх-Очир:** -10 дээр санал хураахгүй татлаа, ажлын хэсэг татсан шүү.

11 дүгээр санал. Төсөлд дор дурдсан агуулгатай 7.7 дахь хэсэг нэмэх гэж байна.

7.7. Засгийн газар энэ хуулийн 7.3-т зааснаас өөр үндэслэлээр зөвшөөрөл өгөхөөс татгалзахыг хориглоно гэж байгаа юм. Санал дэмжиж байгаа гишүүд. 20-14. Баярлалаа.

Ингээд ажлын хэсгээс орж ирсэн саналын томъёолол дууслаа.

**Н.Энхболд:** -3.7-гоо яах вэ.

**Э.Мөнх-Очир:** -3.7. Энэ найруулгыг нь хэн хийхээр болсон бэ.

**Н.Энхболд:** -3.7-гоо ингэж ойлговол бодоод тайлбарлах шаардлага гарах болов уу яах бол. Угаасаа бирж ямар дүрмээр явдаг вэ тэр нийтлэг мөрддөг дүрмээрээ явна тиймээ. Аж ахуйн нэгж. Уг нь хөрөнгө оруулалт, гадаадын хөрөнгө оруулагчдыг тодорхойлолт байгаа л даа. Хөрөнгө оруулалтын тухай хуулинд. Тэрэн дотор хувь хүн гэдэг үг нь бас орчихсон байгаа байхгүй юу тиймээ. Тэгэхээр хэцүү болчихоод байгаа юм миний ойлгож байгаагаар. Ойлгомжгүй маягаар явах гэж үү.

**Р.Гончигдорж:** -Үгүй, ойлгомжгүй биш.

**Н.Энхболд:** -Яг тийм асуулт гараад байгаа байхгүй юу.

**Д.Зоригт:** -Уучлаарай, энэ байна шүү дээ даргаа.

**Н.Энхболд:** -49-өөс дээш гарах анхны хувьцаа худалдангуут тэрийг хувь хүн авчихсан байхад юу гэж үзэх вэ. Манай хуультай харшилж байна гэж үзэх үү үгүй юу.

**Б.Батбаяр:** -Тэр гадаадын бирж дээр гаргаж байгаа асуудлыг яаж яах вэ. Энэ дээр чинь ийм л асуудал байгаа юм л даа. Бид бол тэр хөрөнгийн бирж дээр.

**Э.Мөнх-Очир:** -Батбаяр гишүүн ээ, таны наад яриад байгаа юмнууд чинь бүгд яригдаад өнгөрчихлөө шүү дээ. Та тэгээд эргэж яриад байх юмаа. Тэгээд зөвшөөрөлгүй дандаа.

**Б.Батбаяр:** -Биржийн ажиллагаа.

**Э.Мөнх-Очир:** -Одоо ингээд дуусч байгаа. За одоо ийм байнаа. Манайх томъёолол дуусаагүй байна. Зоригт гишүүнээс орж ирсэн 2 саналын томъёолол байна.

1. 5.1-т оруулъя гэсэн байна. 5.1.1 гэж. Энэ хуулийн 5.1-д заасан зохицуулалтад ашигт малтмалын тухай хуулийн 6.1.2-т заасан түгээмэл тархацтай ашигт малтмалын орд, банк бус санхүүгийн болон хадгаламж зээл, түрээс, лизингийн үйл ажиллагаа үл хамаарна гэсэн байна тиймээ. Энэ талаар.

**Н.Энхболд:** -Хадгаламж зээл үү, хадгаламж зээлийн хоршоо юу.

**Э.Мөнх-Очир:** -Бүр тасдаж орж ирж байгаа юм. Хадгаламж, зээл, тийм үйл ажиллагаанууд нь явж байна л даа. Түрээс, лизин.

**Н.Энхболд:** -Банк руугаа хамаарчихгүй юу.

**Э.Мөнх-Очир:** -Зоригт гишүүн.

**Д.Зоригт:** -Бид бол энэ зохицуулалтаараа банк даатгал хоёрыг бол энэ зохицуулалтандаа аваад, олон зуугаараа байгуулагдаад үйл ажиллагаа явуулж байгаа нэг жижигхэн хадгаламж зээлийн хоршоо, банк бус санхүүгийн байгууллага, үгүй бол нэг барилгын материалын энэ түгээмэл тархацтай ордууд дээр бол ийм заавал Их Хурлын түвшинд зөвшөөрөл авдаг, Засгийн газрын түвшинд зөвшөөрөл авдаг байх нь энэ хүнд суртал, чирэгдлийг нэмнэ.

Тийм учраас үнэхээр одоо энэ тодорхойлолтондоо нийцсэн, эдийн засгийн бие даасан хэвийн үйл ажиллагааг хангах, үндэсний орлогыг бүрдүүлэх, үндэсний аюулгүй байдлыг баталгаажуулахад стратегийн ач холбогдолтой гэдгээр нь л авч үзье. Тэрнээс биш жижиг, ач холбогдолгүй хүн болгоны эрхэлдэг энэ жижиг бизнесийг ер нь зөвшөөрлийг нь, хяналтын зохицуулалтын механизмд оруулах нь Засгийн газрын зүгээс бизнест үзүүлж байгаа дарамт. Хүнд суртлыг нэмнээ. Тийм учраас ийм санал гаргаж байгаа юм.

Хоёрдугаархи санал бол би бас давтахгүй.

**Э.Мөнх-Очир:** -Санал санал дээрээ ярьчихъя тэгэх үү.

**Д.Зоригт:** -Мөн энэ заалт шүү.

**Э.Мөнх-Очир:** -Энэ томъёоллыг дахиж уншлаа шүү. Тэгээд санал хураана шүү шууд. За асууя асууя. Манайх дэгээр чинь ийм байгаа шүү. Байнгын хорооны хуралдаанд оролцсон гишүүдийн 3-ны 2-оос доошгүй гэж байгаа шүү. Тийм болохоор.

**Д.Зоригт:** -Түрүүн би хадгаламж зээлийн хоршоо гэж ойлгоно шүү. Энхболд даргаа зарчмын хувьд. Хадгаламж зээлийн үйл ажиллагаа биш хоршооны үйл ажиллагаа.

**Н.Энхболд:** -Харин би тэгж асуугаад байгаа юм. Бичээгүй байна энэ дээр.

**Д.Зоригт:** -Зөв зөв.

**Э.Мөнх-Очир:** -Томъёоллоо. Ганхуяг гишүүн асуучих.

**Д.Ганхуяг:** -Би Зоригт гишүүний санал хоёр өөр санал байна л даа. Манай 3 салбарын нэг нь бол ашигт малтмалтай холбоотой, нэг нь бол банк, банк бус санхүүгийн салбартай холбоотой ийм асуудал байна. Тэгээд хураахдаа салгаж хураасан нь дээр болов уу гэж ингэж бодож байна.

Тэгээд тэр түгээмэл тархацтай ордын тухайд бол Зоригт гишүүний саналыг би дэмжиж байгаа юм. Нөгөө non-banking сектор буюу банк бус санхүүгийн секторыг би дэмжихгүй байна. Яагаад тэгж байна вэ гэхээр ер нь бол манайд үнэхээр хүмүүс бол мөнгө сайхан хүүлж байгаа шүү дээ. Тэгээд тэр хүүлж байгаа асуудал нь бол иргэдийн нуруун дээр л хүнд тусч байгаа юм. Банк бус санхүүгийн секторын хүү бол хэтэрхий өндөр байгаа. Олон хүмүүсийг дампууруулж байгаа. Тэгээд аливаа улс оронд бол энэний зээлийн хүү эд нарыг бол нэлээн хязгаарладаг юм байна лээ.

Тэгээд би тэр утгаараа ер нь тэгээд солонгос ч байсан, япон ч байсан яг энэ банк бус санхүүгийн сектороор нь дэлхийн мөнгөтэй улсууд, эсвэл ... зоны улсууд орж ирээд баахан мөнгө угаагаад, баахан хохироогоод явчихсан ийм тохиолдол бол байдаг.

Тийм учраас би түгээмэл тархацтайг бол дэмжиж болох юмаа гэсэн ийм саналтай байгаа. Санал хураахдаа салгаж хурааж өгөөч ээ гэж би хүсч байгаа юм.

**Э.Мөнх-Очир:** -Би бол уг нь ингэж ойлгоод байна шүү дээ.

**Н.Энхболд:** -Ганхуяг гишүүнийг би дэмжлээ л гэж ойлгоод байна шүү дээ.

**Д.Ганхуяг:** -Хоёр санал байгаад байгаа байхгүй юу Энхболд даргаа.

**Н.Энхболд:** -Тийм л дээ, тэгэхдээ ингэнэ. Хэрэв энэ хураагдаад дэмжигдлээ гэж бодоход тухайн тухайн заалтынх нь ард л энэ энд үл хамаарна гээд оруулчихна.

**Д.Ганхуяг:** -Тийм л юм.

**Н.Энхболд:** -Бид нар уг нь тэгж ярьж байсан юм. Тэгэхдээ өчигдөр нэг тайлбар нь гараад ингэхээр дэмжигдээд.

**Д.Ганхуяг:** -Би шууд одоо наадах дээр чинь хоёулан дээр нь өргөх гээд нэг нь ерөөсөө банк бус санхүүгийн секторыг ерөөсөө дэмжихгүй байгаа байхгүй юу. Түгээмэл тархацтай ордыг дэмжээд байгаа байхгүй юу. Тийм л асуудал болоод байгаа юм.

**Э.Мөнх-Очир:** -Хоёр хуваагаад.

**Д.Зоригт:** -Салгаад яачих.

**Э.Мөнх-Очир:** -Энийг ерөнхийд нь ингээд зарчмын хувьд нь дэмжье. Түрүүн өгсөн энэ томъёоллынх нь дагуу дэмжье. Тэгэхдээ хуваах нь хуваана гэдгээрээ салбар салбарынх нь ард нь энэ үйл хамаарна гэдгээ.

**Н.Энхболд:** -Ажлын хэсэг дээр цөөнх болсон шүү дээ.

**Э.Мөнх-Очир:** -Одоо ийм байгаа шүү. Энэ саналыг санал хураалтан дээр.

**Д.Ганхуяг:** -Мөнх-Очир даргаа, эхлээд түгээмэл тархацтай ордоо хураагаад өгөөч. Тэгээд дараа нь банк бус секторыг.

**Э.Мөнх-Очир:** -Харин тийм. Одоо энэ саналаар санал хураах уу гээд дэгийнхээ дагуу. Санал хураах уу гэдгээ 3-ны 2-оор хураана шүү дээ. Гончигдорж гишүүн. Энэний дараанаас шууд санал хураана.

**Р.Гончигдорж:** -Ажлын хэсэг дээр яригдаж байсан зүйлээ ярихгүй бол бас тэрэн дээр асуудал тавьж байсан гишүүдийн өмнө бас ёс зүйн хувьд би жаахан эвгүй байдалд орох гээд байна л даа. Энэ асуудлыг бас ажлын хэсэг дээр Зоригт гишүүн гаргаж ярьсан юм. Тэгээд хууль санаачлагчийн төлөөлөгч бол юу гэж ярьж байгаа вэ гэхээр зэрэг яг Батбаяр гишүүний яг өөрийнх нь томъёоллоор яривал жижиг хэсэг дээр нь гадныхан ноёлчих гээд байна. Дунд хэсэг дээр нь гадныхан ноёлчих гээд байна. Том хэсэг дээр нь гадныхан ноёлчих гээд байнаа. Ядаж жижиг хэсэг дээрээ бол монголчууд өөрсдөө бизнесээ хийе. Энэ агуулгаар нь бол бид нар заавал одоо энийгээ оруулаад байгаа юмаа гэсэн ийм тайлбарыг хийсэн юм байгаа юм.

Ялангуяа энийг бүр жишээлэх юм бол карьерын аж ахуй дээр ярьсан байхгүй юу тиймээ. Карьерын аж ахуй дээр ярьсан юм. Яагаад одоо карьерын аж ахуй дээр монголчууд өөрсдөө ядаж нэг одоо 51 хувьтай нь байж болдоггүй юм бэ. тэрнээс дээш гарахад нь яагаад энэ зөвшөөрлийнхөө систем рүү хамруулж болдоггүй юм бэ. Бидэнд ийм боломжууд бий. Энэ чинь одоо үндэсний орлогоо нэмэгдүүлэх гэдэг зүйлтэй чухал юмаа гээд.

Өнөөдөр хэлж байгаа үндэсний эрх ашиг гэдэг бол үндэсний бизнесүүдээ тодорхой давуу бизнесийн орон зайг бүрдүүлж бий болгох энэ чиглэл дээр бол төрөөс бодлогоор дэмжих зайлшгүй шаардлагууд бол байгаа. Энэ бол бас үндэсний эрх ашиг гэдэгт хамаарна. Хэдийгээр одоо үндэсний аюулгүй байдал гэдэг их том хэмжээнд ярьдаггүй юмаа гэхэд гэж. Нэг ийм тайлбаруудыг хэлж байгаад ажлын хэсэг үнэхээр энийг бас дэмжиж чадаагүй юм л даа. Дэмжиж чадаагүй юм. Энийг би одоо хэлэх үүрэгтэй гэж үзэж байгаа юм тийм. Хэдийгээр миний дотор өөр санал бодол байсан ч гэсэн.

**Э.Мөнх-Очир:** -Мэдлээ, одоо ирц 6 гишүүн Зоригт гишүүн, Бямбацогт гишүүн хоёрт хэлэхэд. Ерөнхийдөө дэгээ дэмжье гээд гарчихсан 6 гишүүн байгаа шүү. Тийм болохоор одоо бол танай энэ та хоёрын энэ асуудал юугаар саналаар бол санал хураалт явах юм бол дэгээр дэмжинэ гэсэн үг. Юу гэсэн үг вэ гэхээр та хоёрын саналыг дэмжихгүй гэж явна шүү дээ.

**Р.Гончигдорж:** -Байхгүй хүмүүс эсрэг гарчихна шүү дээ.

**Э.Мөнх-Очир:** -Автоматаар хоёулаа дэмжигдэх байхгүй юу.

**Н.Энхболд:** -Эцсийн хэлэлцүүлэг дээр цөөнх байдаг билүү.

**Э.Мөнх-Очир:** -Эцэс дээр байхгүй шүү дээ. Эцсийн хэлэлцүүлэг. Одоо энэ эцсийн л газар. Эцэс дээр үү.

**Д.Ганхуяг:** -Эцсийн хэлэлцүүлгээр батлагдахгүй л болж байгаа юм. Тийм л асуудал. Тэрнээс биш.

**Н.Энхболд:** -Байсан гишүүд гараад явчихаар ирцэд тооцогдсон мөртлөө одоо та нарын саналыг дэмжье гэх. Санал хураахыг дэмжих санал нь хүрэхгүй болчихоод байгаа байхгүй юу. Тэгээд.

**Э.Мөнх-Очир:** -Одоо 3-ны 2-оор та нарын энэ санал чинь босч ирнэ шүү дээ санал хураахаар.

**Д.Зоригт:** -Санал хураахыг тэд нар бол дэмжсэн юм, дэмжье гээд саналаа өгсөн юм байна. Тэгэхээр.

**Э.Мөнх-Очир:** -Үгүй дэгээ дэмжиж байгаа байхгүй юу.

**С.Бямбацогт:** -Ажлын хэсгийн оруулж байгаа санал, гишүүний оруулж байгаа санал хоёр чинь адилхан шүү дээ .

**Э.Мөнх-Очир:** -Адилхан, тэгэхдээ ажлын хэсгийн оруулж байгаа санал дээр тэр чинь байнга л.

**Н.Энхболд:** -Танилцчихсан байхгүй юу урд нь өгчихөөд, саналаа өгчихөөд.

**С.Бямбацогт:** -Тэгээд ажлын хэсгийн санал хураагаад араас нь тэгээд гишүүний санал хураагаад явдаг шүү дээ.

**Э.Мөнх-Очир:** -Та хоёрын санал болохоор сая нөгөө та хоёр бичгээр өгсөн учраас.

**С.Бямбацогт:** -Энэ хуулийн зөвлөхүүдээс тайлбар авъя.

**Н.Энхболд:** -Энэ гишүүдийг олоод ирэх хэрэгтэй. Тэгж байгаад саналаа хураая.

**С.Бямбацогт:** -Ажлын хэсгийн саналыг хурааж болсон юм чинь гишүүний саналыг хурааж болдоггүй гэдэг дэгийг надад тайлбарлаад өгөөдөх дөө хуулийн зөвлөхүүд.

**Э.Мөнх-Очир:** -Болдоггүй биш, би та хоёрт өөрсөнд чинь анхааруулж байгаа байхгүй юу. Одоо хураавал унах гээд байна шүү гэдгийг чинь л. Тийм болохоор.

**Б.Батбаяр:** -Нэг асуудал их тодорхой биш үлдлээ л дээ. Тэр биржийн асуудал чинь яасан бэ. Бирж дээр арилжаалагдах хувьцааг одоо яаж хянах юм бэ. Энийгээ нэг тайлбарлаж өгөхгүй юу. Олон улсын бирж дээр энэ ямар ч тодорхойгүй байна шүү дээ наадах чинь. Ингээд тодорхойгүй хэвээр нь үлдээж болохгүй байлгүй дээ энэ хууль баталж байгаа юм бол. Биржийн харилцааг Монгол Улсад үйлчилж байгаа хуулиар хянаж зохицуулах тийм боломж байгаа юу л гэж би асуугаад байгаа шүү дээ.

Дэлхийн одоо Хонконгийн бирж, Лондонгийн бирж, Нью-Йоркийн арилжааг манай хууль зохицуулж чадах уу, үгүй юу гэдгийг л би асуугаад байгаа шүү дээ. Тэгээд энийг одоо тэгээд тодорхой болго л доо. Тийм тодорхойгүй хууль яаж байх юм бэ энэ чинь. Алив энэ юунууд та нар тайлбарлаад өг л дөө надад. Бид Лондонгийн биржийг тэгж зохицуулнаа, манай хувьцааг худалдаж авсан нэг компани Лондонгийн Английн нэг компани бол Лондонгийн бирж дээр хувьцаагаа зарах эрхгүй ээ гээд тэрийг нь зохицуулаад өг л дөө та нар. Та нар яриад байна шүү дээ.

Хэрвээ Монголд ямар нэгэн үйл ажиллагаа уул уурхайн хувьцааг эзэмшиж байгаа компани өөрийнхөө компанийг хувьцааг Лондон юм уу, Хонконг юм уу, Торонтогийн бирж дээр худалдах эрхтэй юу үгүй юу энийг л хэлээд өг. Манай хуулиар зохицуулж чадах уу бид нар үгүй юу. Энийгээ тодорхой болж байж хуулиа ярь л даа энэ чинь.

**Н.Энхболд:** -Гончигоо гишүүн хариулах уу.

**Р.Гончигдорж:** -Батбаяр гишүүн ээ,

**Б.Батбаяр:** -Тэрийг чинь ойлгохгүй байна, Лондонгийн бирж гэдэг чинь өөрөө хууль дүрэмтэй, өөрөө энэ улсынхаа.... чадах юм уу.

**Р.Гончигдорж:** -Тэр рүү манай хуулиар зохицуулж байгаа харилцаа байхгүй ээ. Тэрийг нь энд байхгүй байхгүй Батбаяр гишүүн ээ.

**Б.Батбаяр:** -Жишээлбэл, ...одоо энэ стратегийн ордын хувьцааг эзэмшдэг байг л дээ. Тэр компани өөрийнхөө хувьцааг охин компанийхаа хувьцааг ч юм уу аль нэгэн гадаадын хөрөнгийн бирж дээр заръя гэхээр бид хориглож чадах уу. Тэрийг л хэлээд өг л дөө. Чадах уу бид нар. Энийг ...Лондонгийн бирж хэлж чадах уу. ... хүлээж авах уу гэдгийг.

**Р.Гончигдорж:** -За хэлье. Бирж дээрх арилжаалах арилжаа бол тэр нарийн ширийн эдийн засгийн агуулгаар нь би сайн мэдэхгүй ээ. Энэ хуулийн зохицуулалтаар бол хэрэв энэ стратегийн ач холбогдолтой аж ахуйн нэгж дэх тэр гадаад хөрөнгө оруулагчдын тэр хөрөнгүүд хаанаа яаж арилжагдаж байгаа хөрөнгийн бирж дээр тийм үү. Тэр асуудал бол тэгээд тэр чөлөөтэйгээр явж л байгаа. Энд бол ямар нэг зохицуулаад байгаа харилцаа энд ерөөсөө байхгүй.

Хэрэв энд монголын талд одоо байгаа тэр нь одоо 30-аас дээш хувь нь гадаадын хөрөнгө оруулагчдад шилжих ийм тохиолдлын үүсэл дээр бол энэ хуулийн зохицуулалт байгаа. Энэ хуулийн зохицуулалтан дээр юу гэж хэлж байгаа вэ гэхээр зэрэг ийм үйлдэл хийгдэх гэж байгаа тухай асуудлыг энд байгаа тэр стратегийн ач холбогдолтой аж ахуйн нэгжээрээ дамжуулж, тэр гадны хөрөнгө оруулагч тэр асуудлаа Засгийн газарт зөвшөөрөл авна энэ харилцаа.

Өөрөөр хэлэх юм бол бид нар тэр гадна талд нэгэнт гарчихсан харилцаан дээр бол бид нар юм ярихгүй байгаа мөн үү.

**Б.Батбаяр:** -Тэрийгээ тэгвэл тусдаа ярь, ... энэ дээр юу гэж байгаа вэ гэхээр. Би юу гэж ойлгоод байна вэ гэхээр зэрэг яг энэ дээр чинь биччихсэн байгаа байхгүй юу. Хэрвээ чи Монголын аж ахуйн нэгж 30-аас дээш хувийг нь хөрөнгийн бирж дээр тэр аж ахуйн нэгж одоо өөрийнхөө биржийг, өөрийнхөө хувийг гадаадын хөрөнгийн бирж дээр зарах эрх байна уу, үгүй юу. Энийг л би асуугаад байгаа болохоос өөр юм асуугаагүй шүү дээ.

**Р.Гончигдорж:** -Гадны хүн тэрнийг дур мэдэж зарахгүй шүү дээ. Яагаад гэвэл.

**Б.Батбаяр:** -Тэр чинь өөрийнхөө компаний хувьцааг зарж байгаа шүү дээ.

**Р.Гончигдорж:** -Өөрт нь нэгэнт байж байсан бол гадны юм, гадагшаагаа хаанаа хоорондоо яаж байна тэр асуудал нь бол.

**Б.Батбаяр:** -Үгүй ээ, үгүй. Та өөрөө буруу ойлгоод байна шүү дээ. Би ингэж яриад байгаа байхгүй юу. За Батбаяр би нэг хаанахын ч юм нэг иргэн байж тийм үү. Их тодорхой ярья. Тэгээд би Монголд аж ахуйн нэгжийн 31 хувийг ... авчихлаа тийм үү. Стратегийн ордын.

**Э.Мөнх-Очир:** -Больё, би хүлээлээ, хүмүүс ирэхгүй юм байна. Тэгэхээр санал хураагаад явчихъя.

**Б.Батбаяр:** -Тэгэхээр зэрэг би өөрийнхөө компаний хувьцааг.

**Э.Мөнх-Очир:** -Батбаяр гишүүн ээ, санал хураая.

**Б.Батбаяр:** -Бирж дээр зарах эрх надад байна уу, үгүй юу.

**Э.Мөнх-Очир:** -Байгаа байгаа. Та байгаа.

**Б.Батбаяр:** -Байгаа юу. Байгаа гэдгээ тодорхой хэлээрэй. Энэ бичигдэнэ шүү. Тэрийг хорьж байгаа юм уу, үгүй юу гэдгийг чинь л би асуугаад байна.

**Э.Мөнх-Очир:** -Хориогүй гэнээ. 5.1. Түрүүний таны энэ. Манай Байнгын хороо 21, Эдийн засаг бас 21. Нэгээр давхцаж байгаа гэдэг чинь 41 хүн байгаа.

**Р.Гончигдорж:** -Ирцэнд орсоноороо л 21 байгаа.

**Э.Мөнх-Очир:** -Ирц 21, тэгсэн ч 10-уулаа л байна шүү дээ.

**Д.Зоригт:** -Энэ тэгээд нөгөө хамгийн сүүлд нь гишүүдийн саналыг хэлэлцүүлэхээр ингээд уначихаж байна л даа. Тэгэхээр одоо яамаар юм бэ гишүүн ээ. Би яахав аягүй хэцүү байна шүү дээ энэ чинь.

**Э.Мөнх-Очир:** -Би яахав дээ. Одоо манайх тэгж тогтчихсон юм. Явсаар байгаад одоо дэгээрээ эхлээд л ажлын хэсэг.

**Д.Зоригт:** -Ямар ч гэсэн хураалгачихъя тиймээ. Тэгээд одоо яахав.

**Э.Мөнх-Очир:** -Одоо Эдийн засгийн байнгын хорооны дарга хураая гэж байна. Санал хураая даа.

Түрүүн уншсан. Зоригт гишүүний 5.1.1-ээр оруулж ирж байгаа санал хураая гэсэн. Дэмжиж байгаа гишүүд. Хураая гэсэн гишүүд. Үгүй ээ, одоо хураах уу, үгүй юу гээд шууд явах гэж байгаа юм уу, үгүй шүү дээ. За санал хураах шаардлагагүй гэлээ.

**С.Бямбацогт:** -Уучлаарай. Тийм юм байхгүй шүү. Хураагаад цөөнх болно тийм. Тийм томъёоллоор хураадаг гэж хаа байнаа тэр дэг.

**Э.Мөнх-Очир:** -3-ны 2-оор дэг дээр босно гэж байгаа шүү дээ энэ байна шүү дээ.

**С.Бямбацогт:** -Үгүй ээ, чи харин тэгэхээр наад саналаа хураалгаад унах ёстой байхгүй юу.

**Э.Мөнх-Очир:** -Би санал хураалгаад л явж байна шүү дээ.

**С.Бямбацогт:** -Санал хураагаад уная л даа тэгээд.

**Э.Мөнх-Очир:** -Санал хураалгаж байна шүү дээ тэгээд.

**С.Бямбацогт:** -Зоригт гишүүний саналыг дэмжих үү, дэмжихгүй юу гээд дэмжинэ гээд.

**Э.Мөнх-Очир:** -Дэмжих, дэмжихгүй гэж явахгүй. Энүүгээр санал хураах уу, үгүй юу гэдгийг 3-ны 2-оор баталж байж.

**С.Бямбацогт:** -Тэгнэ шүү дээ. Бид хоёр яахав ... болно.

**Э.Мөнх-Очир:** -Дараа нь харин босчих юм бол энгийн хураалт явна. За тайлбарлаадах.

**Н.Энхболд:** -Юу нь энэ байна. Дэгийн үгээрээ ингэж байгаа юм. Би бол дэмжих гээд байна шүү дээ. Тэгэхдээ нэгдсэн хуралдааны анхны хэлэлцүүлгээр санал хурааж шийдвэрлэсэн боловч санал хураагаад шийдвэрлээд хасагдчихсан байхгүй юу тэр саналууд чинь тиймээ боловч уг асуудлаар Байнгын хорооны хуралдаанд оролцсон гишүүдийн 3-ны 2-оос доошгүй нь дахин санал хураалгах шаардлагатай гэж үзсэн гэж байгаа юм. Тэгэхээр дахин санал хураалгах шаардлагатай юу, үгүй юу гэж үзээд, тэгээд 3-ны 2 нь дэмжчихвэл нөгөө томъёоллоороо дахиж уншаад тэр нь бол энгийн олонхиороо дэмжигдчихдэг байхгүй юу энгийн олонхиороо.

Өөрөөр хэлбэл 21 гишүүн одоо байж байгаад 14 нь дэмжчихвэл дараа нь яг томъёоллоороо хураагаад 11 нь дэмжсэн байхад дээшээ дахиад эцсийн хэлэлцүүлэгт ордог ийм л дэгтэй байхгүй юу.

**С.Бямбацогт:** -Би одоо яг ажлын хэсгийн гишүүний ажлын хэсэгт юм уу материал оруулж ирээд санал хураалгаж байхтай яг адилхан Их Хурлын гишүүний санал явах ёстой л гэж үзэж байгаа юм.

**Э.Мөнх-Очир:** -Та үзээд яахав дээ. Дэгийн тухай хуулин дээр ийм юм байна шүү дээ.

**С.Бямбацогт:** -Дэгийн тухай хуулин дээр яг хаана нь тийм юм байнаа Эрдэнэсүрэн. Алив наадахыгаа.

**Э.Мөнх-Очир:** -23.2.3-т байна. 23.2 нь өөрөө ямар заалт юм бэ гэхээр алив Эрдэнэсүрэн чи үзүүлээдэх.

**Н.Энхболд:** -Сая түрүүчийн, одоо ойлголоо. Бямбацогт гишүүний хэлээд байгаа чинь ийм байхгүй юу. Бид нар бол дандаа нөгөө хуралдаан даргалагчаас зүйл заалтуудыг дахин хэлэлцэх шаардлага гэж үзсэн тэр юмнуудыг хураагаад 3-ны энгийн олонхиороо дэмжээд дэмжээд явчихаж байгаа байхгүй юу тиймээ.

**Д.Зоригт:** -Энхболд даргаа, Мөнх-Очир даргаа, би нэг юм асууя. Би энэ саналуудыг өчигдөр ажлын хэсэг дээр хураалгасан. Тэгээд олонхийн дэмжлэг аваагүй юмаа. Тэгээд тэр хэдийгээр тэнд би цөөнх боллоо ч гэсэн би саналаа одоо би Байнгын хороон дээр хураалгая гээд ингээд. Тэгэхээр ажлын хэсэг томъёолж оруулж ирэхдээ ажлын хэсгийн дэмжигдсэн санал, дэмжигдээгүй санал гэж ялгаж оруулж ирдэггүй юм уу.

**Э.Мөнх-Очир:** -Харин тэгээд ажлын хэсгээс дэмжигдсэн санал орж ирнэ шүү дээ. Дэмжигдээгүй санал таны гишүүний санал бол ороод ирж байгаа байхгүй юу. Тэгээд тийм болохоор нөгөө нэг 3-ны 2-оор хураах уу, үгүй юу гэдгээ шийдээд, дараа нь энгийн журмаар хураана. Яг түрүүний саналуудтай адил хураана.

**С.Бямбацогт:** -5.2 дахь санал чинь Их Хурлын чуулганы хуралдаанаар унасан шүү дээ, хасах санал нь, ажлын хэсгийн санал унаад гишүүдийн өргөн барьсан хууль санаачлагчийн санал нь боссон. Гэтэл тэрийг хүчингүй болгоё, энэ саналыг дахиж хураая, гэхдээ энэ доторх юмнуудаас авахыг нь авъя гэж протоколд Их Хурлын дарга бүр тэмдэглэж хэлсэн байж байгаа. Тэгж байгаад бид нар оруулъя гэсэн чинь ингээд энийг нь оруулаад ирье гээд бид нар санал гаргахаар ажлын хэсэг нь ч авдаггүй, Байнгын хороон дээр ч дэмжлэг авч болдоггүй энэ чинь одоо яачихсан юм бэ.

**Н.Энхболд:** -Протокол дээр ч бол тэрнээс буцааж авъя гэж дарга тийм чиглэл өгөөгүй байх аа. Аль болохоор Улсын Их Хурлын гишүүдээс гарсан санал бол хэтэрхий өргөн болчихжээ, энийг хуних чиглэлтэй гээд л тэгээд 3 салбарыг энд болсон гэж үзээд дэмжээд гарчихсан шүү дээ.

**С.Бямбацогт:** -Тэр чинь бол 5.1-ийг ярьж байна шүү дээ. 5.2 чинь.

**Н.Энхболд:** -Би ямар хуралдаан даргалагч биш дээ. Тэгээд цөөнх болдог тийм юм байна уу, үгүй юу гэдгийг харах юм даа. Гишүүдийг бас гомдолтой байгаад байвал. Би бол ажлын хэсэг дээр ярьж байсан учраас тэрийг нь ойлгож байна л даа.

**Д.Зоригт:** -Би бол гомдмоор байнаа.

**С.Бямбацогт:** -Ажлын хэсэг дээр санал өгөөд хэрвээ ажлын хэсэг дээр яриад цөөнх болсон нь дэмжигдээд, ажлын хэсэг дээр дэмжигдээгүй санал гээд ороод ирсэн бол хамаа алга. Чуулганаар бол тэгсэн шүү дээ, тийм яриа болсон. Их Хурлын дарга 5.2 чинь унасан саналыг бид нар дахиж хүчингүй болгож байгаад босгочихьё. Гэхдээ энэ дотроос авахыг нь аваад, хаяхыг нь хаяарай гэж протоколд үлдсэн шүү дээ. Тэгсэн саналыг би оруулж ирээд байх юм. Зайлшгүй шаардлагатай гэж бодоод байх юм уул нь. Зэвсэг л би яриад байгаа шүү дээ дандаа ерөөсөө. Тэгсэн бол ажлын хэсэг дээр саналаа ажлын хэсэг дээр дэмжээгүй саналыг оруулаад ирчихсэн бол одоо би саналаа хураалгаад явах бололцоотой болчихож байгаа байхгүй юу.

Гэтэл та нар ерөөсөө хаячихаар чинь одоо хураалгах бололцоогүй болчихоод байна шүү дээ. Тэгвэл би Их Хурлын даргын эхлээд бид нар тэр ажлын хэсэг дээр унасан саналыг.

**Э.Мөнх-Очир:** -Би энд Даргын тэмдэглэл байгаа хуралдааны. Эндээс ингэсэн байна. Өөрийн чинь яг хэлсэн юм байна. Юу вэ гэхээр бид нар төслийн 5.1-д байгаа эрдэс баялаг энээ тэрээ гээд нөгөө нэг салбаруудаа яриад, тэгээд салбаруудыг бол дэмжсэн юм байна. Энэ томъёоллоор бол тийм. Тэгээд өөрөө бол хүсээд 16 дахь саналаар бид сая ингээд ингэсэн байна. 3 салбартаа л үлдэж байгаа юм байна. Санал хураагаад.

Тийм болохоор 5.2-т байж байгаа бүхэлд нь хасах гэсэн саналыг дэмжмээргүй байнаа гээд ингээд санал хураалтанд орсон юм байна. Энхболд гишүүн Занданшатар, Дэмбэрэл дарга эд нар ингээд өөрсдөө саналуудаа хэлж байгаад 17-д Төслийн 5 дугаар зүйлийн 5 дахь хэсгийг бүхэлд нь хасах гэдгийг энэ нөгөө үйл ажиллагаа шүү дээ. Гэсэн саналыг дэмжье гээд санал хураалтанд 41 гишүүн оролцоод, 20 гишүүн зөвшөөрч, 48.8 хувиар дэмжигдсэнгүй гээд. Тийм байна.

Тийм болохоор одоо энийг чинь яг эргээд л нөгөө орж ирэхээр нь 3-ны 2-оор босох ёстой байхгүй юу даа. Тэгээд 3-ны 2-оор босохоор эд нар чинь энд 10-лаа байгаа болохоор босохгүй болчихоод ингээд.

**С.Бямбацогт:** -Тэгээд уначихсан байхгүй юу наад санал чинь. Одоо чи цааш нь унш даа. Наад санал чинь уначихсан юм. Тэгэнгүүтээ үндсэндээ хууль санаачлагчийн санал босчихсон тийм. Тэгэнгүүт тэр саналаа хүчингүй болгож дахиж хураая, дахиж хураах шалтгаан нь болохоор эндээс авах ч юм байна, хаях ч юм байна. Тийм болохоор ажлын хэсэг дахиж яриач ээ гэсэн юм.

**Э.Мөнх-Очир:** -23.2.3-т байгаа байхгүй юу. Нэгдсэн хуралдааны анхны хэлэлцүүлгээр санал хурааж шийдвэрлэсэн боловч, энэ шийдвэрлэсэн шүү дээ. Боловч уг асуудлаар Байнгын хорооны хуралдаанд оролцсон гишүүдийн 3-ны 2-оос доошгүй нь дахин санал хураалгах шаардлагатай гэж үзсэн тохиолдолд хураана гэж, санал хураана гэж байгаа юм.

**С.Бямбацогт:** -Протоколоо цааш нь унш даа. Наадах чинь бол одоо өнөөдөр ажлын хэсэг зайлшгүй ярих ёстой юмыг ярихгүй хүчээр ярихгүй хаяад яваад байгаа байхгүй юу. Би тэгэхээр их гайхаж байна энийг. Протоколд үлдээчихье бас.

**Э.Мөнх-Очир:** -Ингэе. Энэ хуулийнхнаар энийг бүр нягтлуулаад одоо.

**Р.Гончигдорж:** -Тийм учраас бид нар ажлын хэсэг дээрээ хийчихсэн байхгүй юу. Чиглэл өгсөн юм.

**Э.Мөнх-Очир:** -Тэгээд ирц бүрдүүлээд энэ санал хураалтаа явуулъя. Би тэр өдөр бие муудаад явчихсан, чөлөө аваад явчихсан. Чи тэрүүгээр нэлээн далимдуулсан байна. Уучлаарай, энэ чинь яваад горимын санал Гончигдорж гишүүнээс гараад эргээд энэ 5-ын юу чинь хураагдсан юм байна шүү дээ. Дахиж санал хураагдаад, 42 гишүүн оролцоод, 33 нь зөвшөөрөөд, 78.6 хувиар дэмжигдсэн санал юм байна шүү дээ.

**С.Бямбацогт:** -Тэгсэн, одоо Дэмбэрэл дарга яг.

**Э.Мөнх-Очир:** -Тэгэхээр энэ чинь шал ондоо юманд орчихож байгаа юм.

**С.Бямбацогт:** -Тэгээд одоо чи цааш нь Дэмбэрэл даргын бүгдийг уншъя.

**Э.Мөнх-Очир:** -Бямбаа, ийм байгаа байхгүй юу. Одоо цаашаа энэ чинь юунд орчихож байгаа вэ гэхээр нэгдсэн хуралдаанаар анхны хэлэлцүүлэг явуулах үед төслийн зарим зүйл заалтыг гүйцээн боловсруулах даргалагчаас өгсөн үүргийн дагуу санал хураалт явах болчихож байгаа байхгүй юу. Өөрийн чинь энэ орж ...

**С.Бямбацогт:** -Протоколд дарга хуралдаан даргалагчийн тэмдэглэсэн протоколыг уншаад өгчих. Юу гэж яасан байна гэдгийг тэрийг нь. Яг наад 5.2-той холбогдуулаад. Тэгээд тэрний дагуу л ажлын хэсэг ажиллахгүй байна, одоо Нямаагийн Энхболд гишүүн, Гончигдорж гишүүн, Наранхүү гишүүн, Одхүү гишүүн нар маань ажиллахгүй байнаа гэсэн шаардлагыг би тавиад байгаа байхгүй юу ерөөсөө. Яагаад тэгээд.

**Д.Зоригт:** -Яахав ийм санал гишүүдээс тавьсан. Тэгээд Байнгын хорооны хамтарсан хуралдаан дээр олонхийн дэмжлэг аваагүй ээ гэдгээр нь Их Хуралд оруулаад өгчихөж болж байна.

**Э.Мөнх-Очир:** -Ер нь тэгье. Яг өөрийн чинь хэлснээр. Санал хураагаад л унаад тэгээд тийшээ тэгээд оръё. Тэгэхээр энэ ийм байгаа. Ийм заалтууд саналууд байгаа.

5.1 заалтаас хүн амын амьдралын үндсэн хэрэгцээ гэж байгаа юм уу тиймээ. Амьдралын хэрэгцээ гэснийг хасах гэсэн санал байна. Түрүүн Ганбямба гишүүн өөрийнхөө хэлж байсан саналыг бичсэн байна. Эрдэс баялгийн салбар гэж ашигт малтмалын тухай болон цөмийн энергийн тухай хуулийн үйлчлэх хүрээ заасан салбаруудыг гэж тодорхойлох.

**Н.Ганбямба:** -Хүлээж авъя гэсэн юм наадахыг чинь.

**Э.Мөнх-Очир:** -Эд нарыг бүгдийг нь одоо болох уу, болохгүй юу гэдгийг нь хураачихъя.

**Н.Ганбямба:** -Энхболд дарга хүлээгээд авчихъя. Тэр тодорхойлолт бол ойлгомжтой. Саяын уншдаг тодорхойлолтыг ажлын хэсэг хүлээгээд авчихъя гэсэн юм найруулгын юм. Хураагаагүй шүү дээ, зүгээр хүлээгээд авчихсан юм чинь.

**С.Бямбацогт:** -Мөнх-Очир даргаа, энд ийм юм байгаа юм л даа. Тэгээд унасан саналыг тэгээд дахиж босгохын тулд ажлын хэсгийн унасан саналыг дахиж босгохын тулд Гончигдорж гишүүний гаргасан горимын саналыг хураахын тулд 16 дээр байж болох зарим зүйлийг эцсийн хэлэлцүүлэгт ярилцъя гэсэн санаа ярьж байна уу. Үүнийгээ дахиад горимын саналаар хураагаад хасчихъя. Гэхдээ Бямбацогт гишүүний гаргаад байгаа саналыг эцсийн хэлэлцүүлгийн үед ажлын хэсэг дээрээ яриад ороод ирээрэй, тэгж тохирлоо шүү гээд тэгээд Гончигдорж гишүүний гаргасан горимын саналыг хураасан байгаа байхгүй юу протокол дээр.

**Р.Гончигдорж:** -Тийм учраас ажлын хэсэг дээр ярьсан байхгүй юу наадах асуудлыг чинь. Яагаад вэ гэвэл яг энэ бол.

**С.Бямбацогт:** -Ярьчихаад тэгвэл дэмжсэнгүй ээ, ажлын хэсэг дэмжээгүй гэсэн юм оруулчихгүй яасан юм. Яриагүй юм шиг санагдаад байна шүү дээ энэ чинь түүх бас протоколд үлдэх ёстой шүү дээ. Ажлын хэсэгтэй огт яриагүй юм шиг үлдээд байна. Ярьчихаад ингээд ажлын хэсэг дээр Зоригт гишүүний санал, Бямбацогт гишүүний саналыг дэмжээгүй шүү гээд ирчих юм бол протоколд түүхэнд тэмдэглэгдээд үлдэг л дээ. Ганцхан би энийг л хүсээд байна.

**Р.Гончигдорж:** -Би харин түрүүнд танд тайлбар хэлсэн шүү дээ. Тэр санал бол ярилцаад, ингээд бүхэл бүтэн задралт явагдах гээд байгаа ч гэсэн ажлын хэсэг дэмжиж чадаагүй юмаа гээд тайлбар хэлсэн шүү дээ.

**Э.Мөнх-Очир:** -Ажлын хэсэг дээр дэмжээгүй гээд ... орж ирнэ биз дээ.

**Р.Гончигдорж:** -Тийм, ажлын хэсэг дэмжих боломж байгаагүй.

**Э.Мөнх-Очир:** -За орж ирсэн энэ 3 саналыг хэлэлцье гэсэн гишүүд саналаа өгнө үү. Сая уншчихсан шүү дээ. 20-3. Хэлэлцэх шаардлагагүй гэж үзлээ.

Баярлалаа. Хамтарсан ажлын хэсэг. Илтгэгч Бямбацогт нэгдсэн хуралдаанд оруулна.

Ийм нэг юм байгаа шүү. Ганхуяг гишүүний 7.3.3. Хөрөнгө оруулалт нь тухайн салбар дахь өрсөлдөөнийг хязгаарлах, давамгай байдал тогтоох шинжийг агуулсан эсэх гэсэн заалтыг бид нар найруулгаар авъя гээд түрүүн яасан.

Баярлалаа. Бямбацогт тэгвэл илтгэнэ. Нэгдсэн хуралдаан дууслаа. Манай Эдийн засгийн байнгын хорооныхонд баярлалаа, баяртай.

***Аюулгүй байдал, гадаад бодлогын байнгын хороо болон Эдийн засгийн байнгын хороодын хамтарсан хуралдаан 17 цаг 10 минутад өндөрлөж, Аюулгүй байдал, гадаад бодлогын байнгын хорооны хуралдаан Төрийн ордны “Б” танхимд үргэлжлэн хуралдав.***

***Э.Мөнх-Очир:*** -Зарим нь Төсвийн байнгын хороон дээр давхцаж байгаа. Тэгээд дэмжсэнээр ирж байгаа. Болд гишүүн дэмжсэн, Ганбямба гишүүн байна, Гончигдорж гишүүн байна, Зоригт сайд байгаа орж ирнэ. Мөнх-Очир байна, Одхүү гишүүн Эдийн засгийн байнгын хороон дээр дэмжсэнээр явж байна. Саналаа өгсөн. Шинэбаяр гишүүн байна, Нямаагийн Энхболд гишүүн байна, Чулуунбат гишүүн дэмжсэнээр яасан.

Ингээд 57.1 хувьтай хурлаа эхэлье.

Хэлэлцэх асуудал. Байнгын хорооны хурал үргэлжилж байгаа. Тийм болохоор шууд хэлэлцэх асуудалдаа оръё.

Монгол Улсын Засгийн газар, Олон улсын хөгжлийн ассоциаци хооронд байгуулсан Улаанбаатар хотын цэвэр агаар төслийн санхүүжилтийн хэлэлцээр соёрхон батлах тухай хуулийн төсөл. Хаянхярваа гишүүн танилцуулга хийнэ.

Ажлын хэсэгт Хүрэнбаатар Сангийн яамны Зээл тусламжийн бодлого, хамтын ажиллагааны газрын дарга, өөр хэн хэн байна. Улаанбаатар хотын цэвэр агаар төслийн зохицуулагч Бадамхорлоо, Цэндсүрэн Улаанбаатар хотын Цэвэр агаар төслийн менежер байна уу. Ганболд дарга ирээгүй байна. Мөнх-Оргил Сангийн яамны зээл тусламжийн бодлого, хамтын ажиллагааны газрын дарга.

Хаянхярваа сайдыг урья.

**Д.Хаянхярваа:** -Улсын Их Хурлын эрхэм гишүүд ээ.

Монгол Улсын Засгийн газар Нийслэлийн Засаг даргын тамгын газар Дэлхийн банктай хамтран боловсруулсан Улаанбаатар хотын цэвэр агаар төслийг санхүүжүүлэхэд Дэлхийн банкны олон улсын хөгжлийн ассоциацаас 15 сая ам.долларын хөнгөлөлттэй зээлийг олгохоор болсон.

Энэхүү санхүүжилтийн хэлэлцээрийг Засгийн газрын хуралдааны шийдвэр, Улсын Их Хурлын холбогдох Байнгын хороодын санал, дүгнэлтэд үндэслэн Монгол Улсын Ерөнхий сайдын 2012 оны 2 дугаар сарын 28-ны өдрийн захирамжийн дагуу 2012 оны 4 дүгээр сарын 4-ний өдрийн гарын үсэг зурж байгуулаад байна.

Энэхүү төслийг боловсруулах явцад Улаанбаатар хотын агаарын бохирдлыг бууруулах чиглэлээр өмнө нь хийгдсэн ажлуудын алдаа оноог үнэлж, цаашид авах, хийх шаардлагатай алхмуудыг тодорхойлсон.

Ингэхдээ хэрэгжиж байгаа төслүүдийн уялдаа холбоог сайжруулах, үндэсний хэмжээний бодлогыг боловсруулах нь чухал гэдгийг онцолж, энэхүү дутагдаж байгаа зохицуулалт болон орхигдсон орон зайг нөхөхөд энэхүү төслийн үйл ажиллагааг чиглүүлэх зорилт тавьсан.

Дэлхийн банкны олон улсын хөгжлийн ассоциацаас авах зээлийн нөхцөл нь 25 жилийн хугацаатай, үүнээс үндсэн өрийн төлбөрөөс чөлөөлөгдөх хугацаа 5 жил, зээлийн ашигласан үлдэгдэл, төлөх үйлчилгээний хураамж жилийн 0.75 хувь, зээлийн ашигласан үлдэгдэл төлөх хүүгийн төлбөр жилийн 1.25 байна.

Санхүүжилтийн хэлэлцээр нь Монгол Улсын олон улсын гэрээний тухай хуульд заасны дагуу гадаад улс орон, олон улсын байгууллагаас авах зээлийн ерөнхий нөхцөлийн тухай гэрээ тул Монгол Улсын Их Хурлаар соёрхон батлагдах шаардлагатай юм.

Асуудлыг Засгийн газрын 2012 оны 4 дүгээр сарын 26-ны өдрийн хуралдаанаар хэлэлцэж, Хууль зүй, дотоод хэргийн яамнаас хууль өргөн мэдүүлэх зөвшөөрөл авсны дагуу хуулийн төслийг Улсын Их Хуралд өргөн мэдүүлсэн.

Иймд төслийн санхүүжилтийн хэлэлцээрийг соёрхон батлуулах асуудлыг хэлэлцэн шийдвэрлэж өгнө үү.

Анхаарал тавьсанд баярлалаа.

**Э.Мөнх-Очир:** -Хаянхярваа сайдад баярлалаа. Төсөлтэй холбогдуулж асуух асуулттай гишүүд байна уу? Алга байна, санал хэлэх гишүүд байна уу. Алга байна.

Тэгвэл санал хураалгана. Монгол Улсын Засгийн газар, Олон улсын хөгжлийн ассоциаци хооронд байгуулсан Улаанбаатар хотын цэвэр агаар төслийн санхүүжилтийн хэлэлцээр соёрхон батлах тухай хуулийн төслийг чуулганы нэгдсэн хуралдаанаар хэлэлцүүлэн соёрхон батлах нь зүйтэй гэсэн томъёоллоор дэмжиж байгаа гишүүд. 11-11. Баярлалаа.

Шинэбаяр гишүүн танилцуулах уу. Ганбямба гишүүн танилцуулъя даа нэгдсэн хуралдаанд. Баярлалаа.

Хоёрдугаар асуудал.

Монгол Улсын Засгийн газар Японы Олон улсын хамтын ажиллагааны байгууллага хооронд байгуулсан нийгмийн салбарыг дэмжих хөтөлбөрийг хоёр дахь шатны зээлийн хэлэлцээрийг соёрхон батлах тухай хуулийн төсөл.

Ажлын хэсэг Сангийн сайд Хаянхярваа, Хүрэнбаатар Сангийн яамны Зээл тусламжийн бодлого, хамтын ажиллагааны газрын дарга байна. Төгөлдөр Сангийн яамны зээл тусламжийн бодлого, хамтын ажиллагааны газрын дарга. Танилцуулгыг Хаянхярваа сайд хийнэ.

**Д.Хаянхярваа:** -Улсын Их Хурлын эрхэм гишүүд ээ,

Монгол Улсын Засгийн газар 2008-2009 онд үүссэн санхүү, эдийн засгийн хямралыг даван туулах, макро эдийн засгийг тогтворжуулах төсвийн алдагдлыг нөхөх зорилгоор гадаад түнш орон, олон улсын байгууллагуудад хандан төсвийн шууд дэмжлэг үзүүлэх хүсэлт гаргаснаар Дэлхийн банк, Азийн хөгжлийн банк, Япон, АНУ, Энэтхэг, Австралийн Засгийн газраас төсвийн дэмжлэг үзүүлэхээр болсон.

Улмаар Азийн хөгжлийн банк Японы Олон улсын хамтын ажиллагааны байгууллагаас нийт 110 сая ам.долларын зээл тусламжийг өгөхөөр амалж, Монгол Улсын Засгийн газартай хамтран нийгмийн салбарыг дэмжих хөтөлбөрийг 2009 оны 7 дугаар сараас хэрэгжүүлж эхэлсэн.

Хөтөлбөрийн хүрээнд Японы олон улсын хамтын ажиллагааны байгууллагаас эхний шатны санхүүжилт 2 тэрбум 894 сая иен буюу ойролцоогоор 30 сая ам.долларыг 2009 оны 7 сард авсан. Хөтөлбөрийн хүрээнд макро эдийн засгийн тогтвортой байдлыг хангах, нийгмийн халамж, боловсролын салбарын шинэчлэлийг хийхэд чиглэгдсэн 12 бодлогын арга хэмжээг төлөөлөн хэрэгжүүлж, холбогдох 17 нөхцөлийг бүрэн хангасны үндсэн дээр төсвийн алдагдлыг нөхөж, шаардлагатай зардлыг санхүүжүүлэхэд зориулж Японы олон улсын хамтын ажиллагааны байгууллагаас хөтөлбөрийн 2 дахь шатны санхүүжилт болох нэг тэрбум 550 сая иен, ойролцоогоор 20 сая ам.долларыг олох нөхцөл бүрдсэний үндсэн дээр Ерөнхий сайд Батболдын Япон Улсад хийсэн албан ёсны айлчлалын үеэр буюу 2012 оны 3 дугаар сарын 12-ны өдөр зээлийн хоёр тал хэлэлцээрт гарын үсэг зурж байгуулсан.

Зээлийн жилийн хүү нь 0.8 хувь, үндсэн өрийн төлбөрөөс чөлөөлөх хугацаа 6 жил, зээлийг буцаан төлөх хугацаа 20 жил болно.

Нийгмийн салбарыг дэмжих хөтөлбөрийн хүрээнд хоёр үе шаттай санхүүжилт хийхээр тохиролцож, энэхүү хоёр дахь шатны буюу сүүлийн зээлийг авахаар болж байгаа бөгөөд энэ утгаараа энэ удаагийн зээлийн хэлэлцээрийн нөхцөл, заалт Монголын талын эрх үүрэг 2009 оны 6 сарын 30-нд байгуулсан эхний шатны зээлийн хэлэлцээртэй ижил юмаа.

Харин зээлийн нөхцөл өөрчлөгдөж, бага зэрэг хатуурсан. Энэ нь Монгол Улсын сүүлийн жилүүдэд дотоодын нийт бүтээгдэхүүн нэмэгдэж, Японы олон улсын хамтын ажиллагааны байгууллагын ангиллаар дундажын доогуур түвшний орлоготой орны тоонд багтах болсон.

Мөн Олон улсын валютын сантай хамтран хэрэгжүүлсэн эдийн засгийг тогтворжуулах, Стендбай хөтөлбөр дуусгавар болсонтой холбоотой юм.

Олон улсын гэрээний тухай хуульд заасны дагуу зээлийн хэлэлцээрийг соёрхон батлуулах тухай хуулийн төслийн асуудлыг Засгийн газрын 2012 оны 4 дүгээр сарын 25-ны өдрийн хуралдаанаар хэлэлцүүлсэн бөгөөд хэлэлцээрт гарын үсэг зурснаас 120 хоногийн дотор хүчин төгөлдөр болгох шаардлагатай тул зээлийн хэлэлцээрийг Улсын Их Хурлын хаврын нэгдсэн чуулганаар соёрхон батлуулах учиртай юм.

Зээлийн хэлэлцээрийг хэлэлцэн шийдвэрлэж өгнө үү. Баярлалаа.

**Э.Мөнх-Очир: -**Баярлалаа Хаянхярваа сайдад. Гишүүд төсөл танилцуулгатай холбогдуулан асуулт асуух гишүүд байна уу. Гончигдорж гишүүн.

**Р.Гончигдорж:** -Жаахан хүндэрсэн нөхцөлийг нь яг харьцуулалт нэг хийгээдэх дээ. Зээлийн хүүгийн хэмжээ, ер нь тэгээд төлөгдөх хугацаа, аль аль дээрээ тэр жаахан хүндрүүлсэн нөхцөлүүд нь ямар ямар үзүүлэлтүүдээр гарч ирж байгаа юм бэ гэдгээр.

**Э.Мөнх-Очир:** -Хүрэнбаатар дарга.

**Б.Хүрэнбаатар:** -Өмнө нь 2009 оны 7 сард авсан 30 сая долларын хугацаа нь 30 жилийн хугацаатай, үүнээсээ 8 жилд бол үндсэн төлбөрөөс чөлөөлөгдөнө. 0.8 хувийн хүүтэй байсан. Хугацаа нь одоо бол 20 жил гэж байгаа. Өмнө нь 30 жил байсан. Бусад нь адилхан.

**Э.Мөнх-Очир:** -Болсон уу.

**Р.Гончигдорж:** -Долларын гэж хэлээд байна. Иенээ долларт шилжүүлж тооцоод ярьж байна уу, эсвэл зээл нь долларын зээл байсан юм уу.

**Б.Хүрэнбаатар:** -Зээл нь ерөөсөө иений зээл.

**Э.Мөнх-Очир:** -Шилжүүлж ярьж байгаа юм уу.

**Б.Хүрэнбаатар:** -Тийм, шилжүүлээд бид нар эхнийх нь 30 сая гэж ярьж байгаа юм. 30 сая доллар гэж.

**Р.Гончигдорж:** -Одоо иений ханшны нөхцөл байдлууд одоо бидний энэ зээлийг иенээр авч байгаатай холбогдуулаад хүндрэх нөхцөл байдлууд үүсэх тийм таамаглалууд байх уу, гайгүй тал руугаа байх юм уу. Тухайлбал, өмнөх нь. Өмнөх одоо нэгдүгээр төсөл нь.

**Б.Хүрэнбаатар:** -Яг одоохондоо бол тийм эрсдэл байхгүй байгаа. Бид нар энэ зээлийг зээлийн хэлэлцээрт гарын үсэг зурснаас хойш 120 хоногийн дотор гэдэг нь одоо мөн 7 сар гэхэд энэ 20 орчим сая доллараа авчихна гэсэн л үг.

**Р.Гончигдорж:** -20 орчим сая доллар авчих нь аа. Хаана байрших.

**Б.Хүрэнбаатар:** -Нэг удаагийн шилжүүлгээр манай төсвийн дансанд орж ирнэ.

**Э.Мөнх-Очир:** -Баярлалаа. Гишүүд асуулт асууж хариултаа авлаа. Санал хэлэх гишүүд байна уу. Алга байна.

Монгол Улсын Засгийн газар Японы Олон улсын хамтын ажиллагааны байгууллага хооронд байгуулсан нийгмийн салбарыг дэмжих хөтөлбөрийн хоёр дахь шатны зээлийн хэлэлцээрийг соёрхон батлах тухай хуулийн төслийг чуулганы нэгдсэн хуралдаанд танилцуулан соёрхон батлах нь зүйтэй гэсэн гишүүд саналаа өгнө үү. 11-11.

Баярлалаа. Илтгэгч маань би өөрөө нэг илтгэе даа.

***Хуралдаан 17 цаг 25 минутад өндөрлөв.***

Соронзон хальснаас буулгасан:

Хуралдааны тэмдэглэл хөтлөгч Д.Энэбиш